title: Roddy Piper

text: Judgment Dayssä Piper kohtasi Chris Jerichon backstagella. Jericho mollasi Piperia sanoen tälle, että Piper on ilmeisesti kääntynyt väärään suuntaan, vanhainkoti kun on ihan toisessa suunnassa. McMahon tuli vielä toivottamaan onnea Piperin otteluun ja muistutti, että palkkio odottaa sitä, joka onnistuisi riisumaan naamion Mr. American päästä. Zach Gowen istui kehän vieressä katsomassa ottelua ja O'Haire oli Piperin kulmauksessa. Kun O'Haire yritti sekaantua otteluun, hän tyrmäsi vahingossa Piperin lyijyputkella. McMahon juoksi paikalle ja koetti estää tuomaria laskemasta selätystä, mutta Zach Gowen esti häntä ja Mr. America selätti Piperin.


title: Roddy Piper

text: Smackdownissa McMahon haukkui Piperin häviön takia. He olivat päätyä käsirysyyn, mutta O'Haire tuli väliin ja otti vastuun Piperin häviöstä. McMahon määräsi Mr. American otteluun O'Hairea vastaan ja mikäli tämä häviäisi, Piper saisi potkut. Piper veti Mr. American pois kehästä kun tämä oli selättämässä O'Hairea. McMahon usutti poliisit pidättämään Gowenin ja kun Mr. America meni apuun, hänet laskettiin ulos. Piper sai silti kostettua Judgment Dayn häviön iskemällä Mr. Americaa tuolilla.


title: Roddy Piper

text: Tämän jälkeen Piper oli WWEn leivissä enää lyhen aikaa. Piper sai potkut WWEstä kommentoituaan showpainijoiden varhaisia kuolemia eräässä dokumentissa. Piper lähti takaisin Total Nonstop Action Wrestlingiin, ollen non-wrestler roolissa.


title: Roddy Piper

text: Vuoden 2005 alussa WWE ilmoitti "Rowdy" Roddy Piperin WWEn legendojen Hall of Fameen. Piper (kuten muutkin Hall of Fameen liitettävän painijat) esiintyivät iltaa ennen Wrestlemaniaa pidettävässä seremoniassa. Piperia kuitenkin mainostettiin esiintyväksi myös itse Wrestlemaniassa, jossa hänen oli määrä pitää Piper's Pit, jossa vieraana olisi Stone Cold Steve Austin.


title: Roddy Piper

text: Wrestlemania 21 ja Piper's Pit koittivat. Piper kiitti yleisöä Hall of Fameen pääsystä, mutta suuntasi sitten puheensa Austiniin kutsuen tämän esiin. Austin kapusi kehään heitti kehässä istumista varten olevan tuolin ulos, Piperin tehdessä samoin. Piper toivotti Austinin tervetulleeksi Piper's Pittiin ja läimäytti tätä avokämmenellä poskelle. Austin kiitti ja läimäytti takaisin. Miehet sanailivat ja haukkuivat tosiaan, kunnes Carlito Caribbean Cool tuli esiin ja kertoi hieman mietteitään Piperista ja Stone Coldista, joita hän ei pitänyt "cooleina". Carlito heitteli kädessään omenaa, jonka Piper sieppasi ja puraisi siitä ison palan ja sylkäisi Carliton kasvoille. Carlito raivostui ja syöksyi Piperin kimppuun Austinin hymyillessä vieressä. Austin kuitenkin vakavoitui nopeasti, hyökkäsi Carliton kimppuun ja iski tälle Stone Cold stunnerin. Piper ja Austin joivat sen jälkeen muutaman huurteisen, kunnes Austin tarjosi stunneria myös Piperille.


title: Roddy Piper

text: Wrestlemanian jälkeen Piper palkattiin lukuisiin WWE'n house show-tapahtumiin (tapahtumiin, joita ei televisioida). Piper toimi muun muassa tuomarina ja oli painijoiden kulmauksissa.


title: Roddy Piper

text: Piper teki shokkiesiintymisen eräässä RAW-lähetyksessä, kun Chris Jericho ja Carlito kiistelivät siitä, kumpi heistä saa haastatella Hulk Hoganille selkänsä kääntänyttä Shawn Michaelsia talk show-segmentissään. Yhtäkkiä säkkipillit pärähtivät soimaan ja Piper astui esiin. Piper sanaili hetken, herjaten Jerichoa ja Carlitoa, kunnes totesi, että Michaels on myöhemmin samana iltana vieraana Piper's Pitissä.


title: Roddy Piper

text: Piper's Pitissä hän kysyi Michaelsilta vain yhden kysymyksen: "Miksi Michaels, Miksi? Miksi iskit Hulk Hoganin kanveesiin?". Shawn Michaels piti pitkää selontekoa siitä, kuinka tämä ei ole helppoa hänelle ja esitti lopuksi Hoganille haasteen SummerSlamiin. Tuohtunut Piper alkoi räyhätä ja haukkui Shawn Michaelsia pelkuriksi ja riisui jo takkiaan tappeluun valmiina, mutta Michaels iski Sweet Chin Musicillä Roddyn kanveesiin.


title: Roddy Piper

text: WWE RAW Homecomingissa oli jälleen Piper's Pit, jonka vieraana oli Mick Foley. Randy Orton ja tämän isä Bob Orton saapuivat kuitenkin paikalle vaatien hyvitystä siitä, miten Piper oli kohdellut Bob Ortonia tämän ollessa Piperin henkivartija ja tappelu olikin pian valmis.


title: Roddy Piper

text: Piper ilmaantui seuraavaan Smackdwoniin, jossa hän hakkasi molemmat Bob Ortonin ja Randy Ortonin lyijyputkea käyttäen. Samana iltana Piper kohtasi tasoitusmatsissa Bobin ja Randyn ja onnistuikin selättään Bobin. Tämän jälkeen Piper esiintyi muutamissa Smackdowneissa vihoitellen Bob Ortonin kanssa. Hän osallistui myös WWEn Euroopan kiertueelle, joka ulottui myös Suomeen. Tällöin Piper teki Piper's Pit -segmenttejä. Helsingissä olleessa tapahtumassa Piperin vieraana Pitissä piti olla Batista, mutta Simon Dean saapui paikalle ja sanoi, että Suomen yleisöstä kukaan ei pysty punnertamaan kymmentä kertaa ja jos muka pystyisi, saisi hän Deanilta siinä samassa 100 euroa. Yleisöstä eräs mies poimittiinkin punnertamaan, mutta Dean potkaisi tämän kumoon yhdeksännen punnerruksen kohdalla. Batista saapui seuraavaksi paikalle tekemään spinebusterin Simonille ja fani sai rahansa.


title: Roddy Piper

text: 5. marraskuuta pidetyssä Cyber Sundayssa fanit äänestivät Roddy Piperin Ric Flairin joukkuekaveriksi Spirit Squad-joukkuetta vastaan Tag Titleista. Piper ja Flair voittivat tittelit ja puolustivat niitä seuraavan viikon maanantaina Randy Ortonia ja Edgeä vastaan voitokkaasti. 13. marraskuuta pidetyssä ohjelmassa he kuitenkin hävisivät vyöt Randy Ortonille je Edgelle.


title: Roddy Piper

text: 28. marraskuuta Roddy Piper ilmoitti virallisilla kotisivuillaan www.rowdyroddypiper.com sairastavansa Hodgkinin tautia. Hän oli heikon vointinsa takia joutunut keskeyttämään WWEn Euroopan kiertueen ja tarkemmissa tutkimuksissa hänellä oli paljastunut kyseinen syöpä.


title: Roddy Piper

text: 31. heinäkuuta 2015 Rowdy kuoli äkillisesti kotonaan sydänkohtaukseen.


title: Natisuta Hetekata

text: Natisuta Hetekata on suomalais-islantilainen free noise -yhtye. Yhtye on julkaissut yhdysvaltalaisen Majora Recordsin kautta LP:n "Ki" (1996) sekä tamperelaisen Aareton-levymerkin kautta 10" EP:n "Rei!". Yhtye on esiintynyt kerran Pieksämäellä Läsnärockissa 1997.


title: Natisuta Hetekata

text:
Yhtyeen kokoonpano "Ki"-levyllä:
Yhtyeen kokoonpano vaihtelee hieman. "Ki"-albumin kannet on tehnyt taiteilija "J.A. McIntosh" (J. A. Mäki), joka myös esiintyy "Rei!" albumilla.


title: Natisuta Hetekata

text: Juha Hurme & Radiopuhelimet: Radiopuhelimet (Like 2006), sivut 156-157, 160-163


title: Heikki Riihiranta

text: Heikki Lauri Olavi ”Hexi” Riihiranta (s. 4. lokakuuta 1948 Helsinki) on suomalainen entinen jääkiekkoilija, pelipaikaltaan puolustaja. Hän oli myös pitkäaikainen maajoukkueen joukkueenjohtaja. Riihiranta oli ensimmäisiä suomalaisia jääkiekkoammattilaisia Pohjois-Amerikassa. Riihiranta saavutti vuoden 1995 MM-kisoissa kultamitalin Suomen joukkueenjohtajana.


title: Heikki Riihiranta

text: HIFK-vaikuttaja Frank Moberg nimesi Riihirannan vuonna 2011 seuran historian kolmanneksi suurimmaksi legendaksi Matti Hagmanin ja Juha Rantasilan jälkeen. Moberg luonnehti häntä johtajaksi, joka oli HIFK:n pelityylin ruumiillistuma. Taidon puutteen hän korvasi mahtavalla taistelulla ja sytytti Mobergin mukaan niin katsojat kuin oman joukkueenkin.


title: Heikki Riihiranta

text: Riihiranta edusti Suomessa pääsarjatasolla vain HIFK:ta. Hän aloitti uransa kuitenkin Karhu-Kissoissa hyökkääjänä. Ensimmäisen HIFK-kautensakin 1967–1968 Riihiranta pelasi vielä laitahyökkääjänä. Seuraavalla kaudella HIFK:n pelaajavalmentajaksi tullut kanadalainen Carl Brewer siirsi kovaotteisen Riihirannan puolustajan paikalle. Riihiranta pelasi HIFK:ssa kaudet 1967–1974 ja 1977–1983. Hän voitti viisi Suomen mestaruutta ja yhteensä yhdeksän SM-mitalia. Runkosarjassa Riihiranta pelasi 393 SM-sarja- ja -liiga-ottelua tehden pisteet 50+119. Pudotuspeleissä hänen tehopisteensä oli 6+8 34 ottelussa.


title: Heikki Riihiranta

text: Riihiranta ja Veli-Pekka Ketola tekivät ensimmäisinä suomalaisina ammattilaissopimuksen WHA-liigaan. Kumpikin pääsi Winnipeg Jetsin joukkueeseen. Riihiranta pelasi Winnipegissä kolme kautta ja voitti vuonna 1976 WHA:n mestaruuden Avco Trophyn.


title: Heikki Riihiranta

text: Maajoukkueessa Riihiranta edusti Suomea neljissä MM-kisoissa ja kerran olympialaisissa. Lisäksi hän oli mukana Suomen ensimmäisessä Kanada Cup -joukkueessa. Yhteensä Riihiranta pelasi maajoukkueessa 103 ottelua pisteillä 5+11.


title: Heikki Riihiranta

text: Riihiranta oli Suomen jääkiekkomaajoukkueen mukana uudestaan vuodet 1993–2003, jolloin hän toimi Suomen joukkueenjohtajana. Riihiranta oli toimessa sekä Curt Lindströmin että Hannu Aravirran päävalmentajuuskauden.


title: Felis (tähtikuvio)

text: Kissa () on tähtikuvio, joka ei ole enää käytössä. Vuonna 1799 Joseph Jérôme de Lalande sijoitti sen taivaalle Ilmapumpun ja Vesikäärmeen väliin. Kissa näkyi Boden Uranographiassa 1801. Lalande halusi todennäköisesti kissan taivaalle siksi, että hän piti kissoista.


title: Piikkimonni

text: Piikkimonni ("Ameiurus nebulosus"), myös "kissamonni" on piikkimonnien heimoon (Ictaluridae) kuuluva, alkujaan pohjoisamerikkalainen kalalaji. Suomessa piikkimonnia on istutettu jo 1920-luvulla maan eteläosan lampiin ja pieniin järviin, ja se on paikoitellen niissä yhä runsaslukuinen.


title: Piikkimonni

text: Piikkimonni on hämäräaktiivinen ja käyttää viiksilisäkkeiden tuntoa suunnistamiseen. Myös silmät ovat pienet, eikä sameiden vesien eläjälle hyvästäkään näkökyvystä olisi suurta hyötyä. Tuntoaistin lisäksi myös kuulo on hyvin kehittynyt. Ravinnon muodostavat sääsken ja vesiperhosen toukat, kotilot sekä toisten kalojen mäti ja poikaset.


title: Piikkimonni

text: Piikkimonni on harvoin yli 33 cm, 250 g ja ikä 8 vuotta. Ennätys on 45 cm (2 kg). Piikkimonni kutee kesä-heinäkuussa matalassa 18–20 °C:n lämpöisessä vedessä. Kutupari kaivaa yhdessä matalan kuopan rantapenkan, puunjuuren tms. alle. Naaras laskee 500–3 500 takertuvaa mätimunaa möykkyinä, ja poikaset kuoriutuvat noin 8:ssa päivässä. Koiras vartioi mätiä ja poikasia.


title: Piikkimonni

text: Piikkimonni on erittäin sitkeähenkinen, minkä vuoksi sitä on istutettu vähähappisiin ja likaantuneisiin vesiin. Se ei ole kovin sopiva lammikkokalaksi, sillä sitä on vaikea saada pois niistä, kun se herkästi kaivautuu pohjamutaan. Liha on kellanpunaista, makeahkoa mutta maukasta. Kala on nyljettävä ennen keittämistä. Piikkimonnia pidetään myös akvaariokalana. Se käy helposti koukkuun, mutta ei ole urheilukalastajien suosima.


title: Piikkimonni

text: Piikkimonnin saalistajia luonnossa ovat ihmisen lisäksi ainakin: hauki ("Esox lucius"), jättihauki ("Esox masquinongy"), mustahauki ("Esox niger"), Sander canadensis, valkosilmäkuha ("Sander vitreus"), näykkijäkilpikonna ("Chelydra serpentina"), Butorides virescens, kelta-ahven ("Perca flavescens") sekä seuraavien sukujen lajit Nerodia, Pimephales, Notropis ja Lepomis.


title: Piikkimonni

text: 1920-luvulla tuotiin useita satoja piikkimonneja Suomeen, jossa niitä istutettiin aluksi Espoon Tuohilampeen ja erääseen Siuntion pikkujärveen. Kanta kasvoi hyvin, ja kaloja siirrettiin sitten edelleen muihin pieniin metsäjärviin jokseenkin epäjärjestelmällisesti. Alkuaikoina siirtoja tehtiin eri puolelle maata, mutta 1950-luvun jälkeen istutuksia ei juuri ole tehty. Nykyiset esiintymät ovat keskittyneet Salpausselän eteläpuolelle, ja erityisesti Lopelle, jossa piikkimonni elää useissa lammissa ja järvissä. Vaikka piikkimonni on alun perin rehevien vesien ja rauhallisten jokien kala, Suomessa se on menestynyt lähinnä mutapohjaisissa metsälammissa. Nykyään piikkimonnia on kuitenkin myös joissakin jokivesissä ja Suomenlahden rantavesissä.


title: Bingu wa Mutharika

text: Bingu wa Mutharika (24. helmikuuta 1934 – 5. huhtikuuta 2012) oli malawilainen poliitikko ja taloustieteilijä. Hän toimi vuodesta 2004 Malawin presidenttinä. Hän edusti Demokraattista edistyspuoluetta.


title: Bingu wa Mutharika

text: Mutharika syntyi Thyolossa, noin 30 kilometrin päässä maan suurimmasta kaupungista Blantyrestä. Hänen ristimänimensä oli Brightson Webster Ryson Thom, mutta hän muutti nimensä afrikkalaisemmaksi 1960-luvulla. Myöhemmin hän lisäsi nimeensä 'wa'-etuliitteen. Mutharika oli 37 vuotta naimisissa Ethel Mutarikan kanssa, joka menehtyi 28. toukokuuta 2007. He saivat neljä lasta.


title: Bingu wa Mutharika

text: Mutharika opiskeli Delhin yliopistossa Intiassa, missä hän suoritti taloustieteiden maisterin tutkinnon. Toukokuussa 2004 hän tuli Bakili Muluzin seuraajaksi maan presidenttinä.


title: Bingu wa Mutharika

text: Muluzin ja Mutharikan välit heikkenivät keskinäiseksi taisteluksi, johon kuului yritys erottaa Mutharika, parlamentin toiminnan lukkiutuminen ja vallankaappaussyytöksiä. Mutharika erosi UDF-puolueesta 2005 ja perusti Demokraattisen edistyspuolueen, jolla oli vähemmistö parlamentissa.


title: Bingu wa Mutharika

text: Mutharikan talouspolitiikka houkutteli maahan ulkomaisia sijoittajia ja sai sen bruttokansantuotteen yli seitsemän prosentin nousuun. Malawi muuttui myös viljelyolojen parantamisen ansiosta ruoanviejäksi ja siellä aloitettiin uraanin tuotanto.


title: Bingu wa Mutharika

text: Vuoden 2009 vaaleihin Mutharika sai kuusi haastajaa. Merkittävin oli John Tembo, jota asettui tukemaan myös Mutharikan oppi-isä, häntä edeltänyt presidentti Bakili Muluzi. Epämääräisesti järjestetyissä vaaleissa Mutharika sai suurimman julkisuuden ja oppositio syytti vaalivilppiä.


title: Bingu wa Mutharika

text: Mutharika kuoli sydänkohtaukseen huhtikuussa 2012. Hänen seuraajakseen tuli varapresidentti Joyce Banda.


title: Merikissa

text: Merikissa eli kissakala ("Anarhichas lupus") on pohjoisissa merissä elävä tylppähampainen ja vahvaleukainen kala. Virheellisesti myös monneja ja etenkin piikkimonnia kutsutaan kissakalaksi niiden englanninkielisen nimen (catfish) mukaan.


title: Merikissa

text: Merikissa on yleensä alle metrin mittainen kala, väriltään harmaanvihreä tai mustan tai punaisen ruskea. Ruumissa on 10-15 tummempaa poikkijuovaa.


title: Merikissa

text: Merikissa elää kalliopohjilla, harvemmin hiekka- tai mutapohjilla, yleensä 20-100 metrin syvyydessä. Se syö kalaa ja kovakuorisia pohjaeläimiä kuten simpukoita, merisiilejä ja taskurapuja.


title: Merikissa

text: Merikissa elää Pohjois-Atlantin molemmilla rannikoilla ja pohjoisessa Grönlannin, Islannin ja Huippuvuorten vesillä. Se esiintyy Vienanmeressä, Skandinavian rannikolla ja Pohjanmeressä ja myös lounaisessa Itämeressä, sekä etelämpänä Biskajanlahdella ja Välimeren Genovanlahdella. Amerikan rannikolla se on yleinen Cape Codiin saakka etelässä, mutta tavataan joskus New Jerseyssä asti.


title: Merikissa

text: Sukeltajat pyydystävät merikissoja tavallisimmin pitkällä tukevavartisella keihäällä, koska silloin otus ei pääse hyökkäämään sukeltajan kimppuun. Haavoitettuna ja ärsytettynä kissakala käyttäytyy erittäin aggressiivisesti hyökäten kaiken lähellä olevan kimppuun. Norjalaiset kalastajat murskaavat merikissan pään veneensä laitaa vasten otuksen tartuttua heidän pyydyksiinsä; he käyttävät tarkoitukseen erityistä puunuijaa.


title: Santiago Cañizares

text: José Santiago Cañizares Ruiz (s. 18. joulukuuta 1969 Madrid, Espanja) on espanjalainen entinen jalkapallomaalivahti.


title: Santiago Cañizares

text: Cañizares aloitti ammattilaisuransa Real Madridin reservijoukkueessa Castillassa kaudella 1989–1990. Seuraavat kaudet hän vietti Elchessä, Méridassa ja Celtassa, joista jälkimmäisessä hän teki ensiesiintymisensä Espanjan pääsarjassa Primera Divisiónissa kaudella 1992–1993. Hän palasi takaisin Madridiin vuonna 1994, mutta ei onnistunut vakiinnuttamaan paikkaansa ja siirtyi Valenciaan vuonna 1998. Cañizares auttoi seuran Mestarien liigan loppuotteluun vuosina 2000 ja 2001, Espanjan pääsarjan mestaruuteen vuosina 2002 ja 2004 sekä UEFA Cupin voittajaksi vuonna 2004.


title: Santiago Cañizares

text: Joulukuussa 2007 Valencian uusi valmentaja Ronald Koeman hyllytti Cañizaresin joukkueen kahden muun veteraanipelaajan Miguel Ángel Angulon ja David Albeldan ohella. Kolmikko palasi pelaavaan kokoonpanoon Koemanin saatua potkut, mutta kauden viimeisen ottelun kynnyksellä Cañizares ilmoitti, että hän ja seura ovat purkaneet sopimuksensa ja että hän ei enää jatka joukkueessa kauden päätyttyä.


title: Santiago Cañizares

text: Espanjan maajoukkueessa Cañizares pelasi 45 ottelua. Hän oli mukana vuosien 1994, 1998 ja 2006 MM-kilpailuissa sekä vuosien 1996, 2000 ja 2004 EM-kilpailuissa. Arvokilpailuissa Cañizares pelasi kuitenkin vain viisi ottelua (yhden 1994, kolme 2000 ja yhden 2006) ensin Andoni Zubizarretan ja sittemmin Iker Casillasin vietyä ykkösmaalivahdin paikan. Vuoden 2002 MM-kilpailuissa Cañizaresin oli määrä olla ykkösmaalivahti, mutta loukkaantuminen esti lopulta osallistumisen turnaukseen.


title: Santiago Cañizares

text: Cañizares kuului olympiakultaa vuoden 1992 kesäolympialaisissa Barcelonassa voittaneeseen Espanjan joukkueeseen.


title: Timo Nummelin

text: Timo Kalevi Nummelin (s. 7. syyskuuta 1948 Turku) on suomalainen jääkiekkopuolustaja ja jalkapalloilija. Hän tuli tunnetuksi tuuletuksestaan, jossa hän oli soittavinaan viulua käyttäen mailaansa ”jousena”.


title: Timo Nummelin

text: Nummelin on ainoa suomalainen urheilija, joka on valittu sekä vuoden parhaaksi jääkiekkoilijaksi (1981) että vuoden parhaaksi jalkapalloilijaksi (1968).


title: Timo Nummelin

text: Nummelin pelasi koko 23 kautta kestäneen jääkiekon pääsarjauransa Turun Palloseurassa vuosina 1964–1987. Hänen lisäkseen vain Pertti Lehtonen on pelannut 23 kautta Suomen pääsarjassa. Nummelin voitti urallaan yhden Suomen mestaruuden ja yhteensä kahdeksan SM-mitalia. Hän pelasi kaikkiaan 691 runkosarjaottelua SM-sarjassa ja -liigassa tehden pisteet 147+147. Nummelin pelasi 83 pudotuspeliottelua pistein 7+13.


title: Timo Nummelin

text: Nummelin pyöräili harjoituksiin. Tämän takia hänen ei tarvinnut rakentaa peruskuntoa erikseen. Fyysisesti vahva Nummelin tuli tunnetuksi "pelaajana, joka ei voi loukkaantua".


title: Timo Nummelin

text: Pääsarjauransa jälkeen Nummelin pelasi vielä useita kausia alemmilla sarjatasoilla. Hän edusti 45-vuotiaana Kiekko-67:ää I divisioonassa. Nummelin pelasi yhden ottelun SM-liigassa (TPS-KalPa) kaudella 1993–1994, jolloin hänestä tuli SM-liigan historian vanhin pelaaja.


title: Timo Nummelin

text: Nummelin pelasi A-maajoukkueessa 225 ottelua tehopistein 18+22. Hän edusti Suomea kahdeksan kertaa MM-kisoissa, kerran olympialaisissa ja kahdesti Kanada Cupissa.


title: Timo Nummelin

text: Nummelin pelasi kakkoslajissaan jalkapallossa tukimiehenä. Hän edusti vuosina 1966–1974 TPS:aa 185 Mestaruussarjan ottelussa, joissa hän teki 14 maalia. Nummelin voitti Suomen-mestaruuden vuosina 1968, 1971 ja 1972.


title: Timo Nummelin

text: Suomen A-maajoukkuessa Nummelin pelasi 14 ottelua. Lisäksi hän pelasi 12 nuorten ja kuusi poikien maaottelua.


title: Timo Nummelin

text: Timo Nummelinilla on kaksi poikaa: jääkiekkoilija Petteri Nummelin ja valmentaja Kari Nummelin, sekä tyttäret Birgit ja Jonna. Jääkiekkomaalivahti Antti Niemi on hänen vävynsä.


title: Kidusruoho

text: Kidusruoho voi viitata seuraaviin:


title: Turvatiimi

text: Turvatiimi Oy (aiemmin "Turvatiimi Oyj") oli suomalainen vartiointiliike. Vuonna 2012 yhtiö työllisti 1 100 henkilöä ja sen liikevaihto oli 38 miljoonaa euroa. Kesäkuussa 2016 G4S Suomi ja Turvatiimi yhdistyivät Avarn Securityksi.


title: Turvatiimi

text: Vuonna 2004 Suomen Turvatiimi Oy ja Vartioässät Oy yhdistivät voimansa Turvatiimi-nimen alle. Turvatiimi oli osa Helsingin pörssissä noteerattavaa yhtiötä Menire. Menire otti vuonna 2005 käyttöön nimen Turvatiimi. Tämän jälkeen Turvatiimi on ostanut paikallisia vartiointiliikkeitä ympäri Suomea. Nykyään Turvatiimi-konserniin kuuluu myös useita turvallisuustekniikkayrityksiä. Vuonna 2010 Turvatiimi osti suomalaisomisteisen Otso Palvelut Oy:n. Otso Palvelut, oli suomen toiseksi suurin suomalaisomisteinen turvallisuuspalveluita tarjoava yritys. Vuonna 2012 Turvatiimi osti Citywork Security Oy:n ja Entersec Oy:n Oulun liiketoiminnat.


title: Turvatiimi

text: Turvatiimi jätti Helsingin pörssin syyskuussa 2015, kun Atine Group sai lunastusmenettelyssä omistusoikeuden kaikkiin osakkeisiin. Yhtiö kerkesi olemaan Helsingin pörssissä vuodesta 2005. Yhtiö oli tehnyt vuodesta 2007 lähtien joka vuosi tappiota vuoteen 2013 saakka.


title: Turvatiimi

text: Tammikuussa 2016 Atine Group myi Turvatiimin norjalaiselle Sector Alarmille.


title: Turvatiimi

text: Keväällä 2012 paljastui, että yrityksen vartijat olivat videokuvanneet salaa VR:n työntekijää tämän kodissa sairausloman aikana maaliskuussa 2009. Helsingin Sanomien mukaan salakatselun teki vartiointiliike Otso. Salakatselu rikosnimikkeenä ehti kuitenkin vanhentua ennen poliisitutkinnan aloittamista.


title: Securitas

text: Securitas on yksi maailman suurimmista turvallisuusalan konserneista. Oman ilmoituksensa mukaan sillä on 12 prosentin markkinaosuus turvallisuusalasta maailmassa. Securitas AB, joka toimii nykyisin konsernin emoyhtiönä, perustettiin vuonna 1934 Helsingborgissa, Ruotsissa. Konsernin pääkonttori sijaitsee nykyisin Tukholmassa.


title: Securitas

text: Vuosina 2006-2007 toteutettujen huomattavien organisaatiomuutosten ja yrityksen johdon uusimisen jälkeen Securitas jakaantui kolmeen Tukholman pörssissä noteerattuun yritykseen: "Securitas AB", "Securitas System" ja "Securitas Direct". Yhtiö listautti arvokuljetuksia ja laskentakeskustoimintaa harjoittavan divisioonansa Securitas arvokuljetuksen pörssiin vuonna 2006. Seuraavana vuonna tämä uusi yhtiö uudelleennimettiin maailmanlaajuisesti Loomikseksi. Loomis-nimi otettiin Yhdysvalloissa arvokuljetuksia tekevältä Loomis, Fargo & Co:lta . Suomen tytäryhtiön nimeksi tuli "Loomis Suomi Oy". Securitaksen palveluksessa on noin 215 000 henkilöä yli 30:ssä maassa.


title: Securitas

text: 5 suurinta osakkeenomistajaa (% äänivalta / % pääomasta) ovat SäkI AB (17,4 % / 3,5 %), Investment AB Latour (12,2 % / 7,4 %), Melker Schörling AB (10,9 % / 4,5 %), Alecta pension fund (4,7 % / 6,7 %) ja JP Morgan Chase Bank (4,2 % / 6,0 %). Omistus maittain Ruotsi 64 %, USA 10 %, Yhdistynyt kuningaskunta 9 % ja muut 17%.


title: Securitas

text: Securitas on Suomessa turvallisuusalan markkinanjohtaja useammalla osa-alueella. Liikevaihto vuonna 2015 oli 148 miljoonaa euroa ja henkilöstöä oli 3 324. Yrityksen Suomen pääkonttori sijaitsee Helsingissä.


title: Securitas

text:
Suomessa Securitaksen toiminta jakautuu seitsemään yritykseen.
Vuonna 1959 Suomen suurimmat vakuutuslaitokset perustivat vartioimisliikkeen Suomen Teollisuuden Vartiointi Oy (STV) ehkäisemään teollisuuspaloja. STV kasvoi nopeasti Suomen johtavaksi vartioimisliikkeeksi. Yrityksellä oli 1970-luvulla yli 1 000 työntekijää ja 1990-luvun alussa noin 2 000 työntekijää. Vuonna 1986 STV Elektroniikka ja Wärtsilän Valvontaelektroniikkayksikkö yhdistyivät ja syntyi STW Security Oy. Uusi yritys muutti samana vuonna vasta valmistuneeseen taloon Helsingin Vallilaan, Elimäenkadulle. Vuonna 1993 ruotsalainen Securitas osti STV:n sekä STW Securityn, jolloin nimeksi tuli STV Securitas Oy ja vuotta myöhemmin Securitas Oy sekä Securitas Tekniikka Oy. STV:n logo ja tunnusväreinä olleet tummansininen ja valkoinen muuttuivat Securitaksen nykyisiin tunnuksiin. Myöhemmin vuonna 2004 Securitas Tekniikka Oy:n nimi muutettiin Securitas Systems Oy:ksi. Vuonna 2008 Securitaksen kansainvälisen linjan mukaan Securitas Systems Oy sai uudeksi nimekseen Niscayahin. Vuonna 2012 Niscayah muutti nimensä Stanley Securityksi.


title: G4S

text: G4S plc. (G4S) (, ) on kansainvälinen turvallisuus- ja vartiointialan konserni. Se toimii yli 120 maassa ja työllistää yli 620 000 henkilöä. Yhtiön pääkonttori sijaitsee Crawleyssa, Yhdistyneessä kuningaskunnassa.


title: G4S

text: Vuonna 2011 G4S:n liikevaihto oli 7,5 miljardia puntaa. Vuonna 2009 se oli maailman toiseksi suurin yksityisen sektorin työnantaja Wal-Martin jälkeen.


title: G4S

text: Suomessa sijainneet yhtiön toiminnot siirtyivät alkuvuonna 2016 yrityskaupalla norjalaiselle Sector Alarm -yhtiölle, joka muodosti niistä osan uutta Avarn Security -tytäryritystään.


title: G4S

text: Group 4 Securicor syntyi vuonna 2004, kun kaksi suurta turvallisuusalan yritystä, Securicor plc ja Group 4 Falck a/s, fuusioituivat.


title: G4S

text: Vuoden 2009 alusta alkaen konserni on tunnettu kansainvälisesti nimellä G4S plc.


title: G4S

text: Suomessa toimineet Falckin yhtiöt Falck Security ja Falck Cash Services muuttivat tuolloin nimensä uuden omistajansa mukaisiksi muotoon G4S Security Services ja G4S Cash Solutions tammikuun 2007 alussa tai jo edellisvuonna.


title: G4S

text: Suomessa G4S työllisti vuonna 2012 keskimäärin 1 955 henkilöä ja teki liikevaihtoa sata miljoonaa euroa. Pääyhtiöitä Suomessa olivat G4S Security Services ja G4S Cash Solutions.


title: G4S

text: G4S Cash Solutions Oy työllisti runsas 600 henkeä. Yhtiön pääkonttori sijaitsi Vantaan Viinikkalan kaupunginosan Turvalaaksossa. Yhtiön ytimessä oli käteisen rahan ja muun arvoaineiston kuljetus ja käsittely. Lisäksi yhtiö ylläpiti käteis- ja maksuautomaatteja sekä tarjosi rahankäsittelypalveluja. Sen tytäryhtiö G4S Logistic Solutions Oy tarjosi myös kansainvälisiä turvakuljetuksia.


title: G4S

text: G4S Lukkoasema Oy oli G4S Security Services Oy:n tytäryhtiö. Se työllisti noin 50 työntekijää Vantaan, Jyväskylän, Kajaanin, Oulun ja Tampereen viidessä toimipisteessään G4S Lukkoaseman palveluihin kuuluivat rakennusten mekaaniset ja sähköiset lukitusjärjestelmät, oviautomatiikka, palonsulkujärjestelmät sekä avainhallintapalvelu.


title: G4S

text: G4S Security Services Oy:llä oli Suomessa noin 1 600 työntekijää vartiointi- ja tapahtumaturvallisuuspalveluissa sekä turvallisuuskoulutuksissa. Yhtiön pääkonttori sijaitsi Helsingin Pitäjänmäessä. G4S Security Services Oy:llä oli ISO 9001:2008 -sertifikaatti maaliskuusta 2011 lähtien.


title: G4S

text: Helmikuussa 2016 norjalainen Sector Alarm -yhtiö osti G4S-konsernin Suomen toiminnot ja muodosti niistä yhdessä aiemmin ostamansa Turvatiimin kanssa uuden Avarn Security Finland -tytäryrityksen.


title: G4S

text: Huhtikuussa 1993 yhteensä kuusi G4S:n kuljettamaa vankia karkasi Isossa-Britanniassa. Paot aiheuttivat suurta kohua lehdistössä, sillä G4S oli tehnyt sopimuksen vankikuljetusten hoitamisesta vain seitsemää päivää aiemmin. Ensin kolme vankia karkasi kesken G4S:n hoitaman kuljetuksen, minkä jälkeen yhtiö vapautti vahingossa itse yhden vangin. Tämän jälkeen G4S piti lehdistötilaisuuden, jossa se lupasi huolehtia vangeista aiempaa paremmin. Hyvin pian lehdistötilaisuuden jälkeen vielä kaksi muuta vankia pakeni G4S:ltä.


title: G4S

text: Syyskuussa 2005 yhdysvaltalainen ammattiliitto syytti G4S:n tytäryhtiö Wackenhutia useista laiminlyönneistä seitsemässä sotilastukikohdassa, jossa yhtiö tuolloin toimi. Paikalla työskennelleiden G4S:n entisten työntekijöiden mukaan yhtiö ei muun muassa antanut työntekijöilleen riittävää koulutusta ampuma-aseiden käyttöön.


title: G4S

text: Maaliskuussa 2006 yhtiön entiset työntekijät syyttivät G4S:ää tehtävien laiminlyömisestä Yhdysvaltain ydinaseita säilyttäneiden alueiden kanssa. Työntekijöiden mukaan heidän esimiehensä muun muassa näyttivät uusille työntekijöille, missä he voisivat ottaa nokoset kesken vartiokierroksen. Vuonna 2007 ainakin kymmenen ydinaseita käsitellyttä varastoa siirsi alueiden vartioinnin Wackenhutilta toiselle yhtiölle.


title: G4S

text: Lokakuussa 2010 G4S olivat saattamassa karkotuspäätöksen saanutta Jimmy Mubengania pois Iso-Britanniasta. Kesken lennon Mubenga alkoi huutaa ja vaati karkotuspäätöksensä kumoamista. Tämän seurauksena G4S:n vartijat painoivat Mubengaa kovaa penkkiä vasten. Silminnäkijöiden mukaan Mubenga valitti vartijoille useasti hengitysvaikeuksiaan, mutta vartijat eivät reagoineet tähän mitenkään. Lopulta Mubenga menetti tajuntansa ja lento ohjattiin takaisin kentälle. Mubenga kuoli myöhemmin sairaalassa. Scotland Yardin henkirikosyksikkö tutki tapausta ja kuulusteli kolmea G4S:n vartijaa, mutta ketään ei tuomittu tapauksen johdosta.


title: G4S

text: G4S:n oli määrä huolehtia Lontoon kesäolympialaisten turvallisuudesta, mutta yhtiöllä oli koko kisojen ajan käytettävissä huomattavasti vähemmän henkilökuntaa kuin sopimuksen mukaan tuli olla. 12. heinäkuuta Britannian hallitus joutui lähettämään kisa-alueelle 3 500 Britannian armeijan sotilasta korvaamaan puuttuvia G4S:n vartijoita. Kisojen soutu- ja melontapaikalla G4S:n vartijoiden käyttämät radiopuhelimet eivät toimineet, minkä vuoksi he joutuivat käyttämään kommunikointiin omia matkapuhelimiaan. Lisäksi yhtiön käyttämässä valvontakamerajärjestelmässä oli puutteita, joiden takia osa kameroista jouduttiin korvaamaan armeijan sotilailla.


title: G4S

text: 22. heinäkuuta Lontoon olympiapuiston turvallisuudesta vastannut urakoitsija ilmoitti, että kolmannes G4S:n lupaamista vartijoista ei saapunut paikalle. Sen sijaan yhtiö oli lähettänyt urakoitsijalle ryhmän teini-ikäisiä, pääosin naispuolisia, opiskelijoita, joiden oli yhtiön mukaan tarkoitus paikata puuttuneet vartijat. Urakoitsija ei kuitenkaan uskonut näiden pystyvän takaamaan alueen turvallisuutta öisin, joten hän käännytti ryhmän saman tien pois.


title: G4S

text: Vuoden 2016 Orlando yökerhon terrori-iskun tekijä Omar Mateen oli ollut vuodesta 2007 lähtien töissä G4S:llä. Tänä aikana Yhdysvaltain keskusrikospoliisi FBI kuulusteli Mateenia useamman kerran. Lisäksi Mateen oli vain kuukausia ennen aloittamistaan G4S:llä erotettu edellisestä työstään Floridan osavaltion vankiloista vastaavalla Florida Department of Correctionsilla Mateenin Virginia Techin verilöylyn jälkeen vitsailtua tuovansa aseen työpaikkansa koulutustilojen luokkahuoneeseen. Koska G4S piti Mateenia töissä aseistettuna vartijana, vaikka FBI ja Floridan osavaltio pitivät Mateenia turvallisuusriskinä, mediassa arvosteltiin G4S:n puutteellisena pidettyjä työntekijöiden turvatarkastuksia ja G4S:n osakkeiden arvo putosi asiasta uutisoitaessa yli 200 miljoonaa euroa.


title: G4S

text: Elokuussa 2018 Britannian hallitus otti Birminghamin vankilan takaisin omaan hallintaansa G4S-yhtiöltä sen jälkeen, kun tarkastuskäynnillä oli huomattu vankilassa vakavia laiminlyöntejä. Paljastui, että vangit saivat käyttää vankilassa huumeita ja väkivaltaa lähes vapaasti henkilökunnan puuttumatta juuri mihinkään. Tarkastuskäynnin aikana tarkastajien autot sytytettiin tuleen vankilan pysäköintipaikalla. Sisätiloissa tarkastajat alkoivat voida pahoin kaikkialla leijuvasta huumeiden kärystä. He löysivät laitoksesta nukkuvia työntekijöitä ja lattioilta verta, rottien ulosteita ja oksennusta.


title: Oder

text: Oder (puolaksi ja tšekiksi "Odra", saksaksi "Oder") on 854 km pitkä joki, joka virtaa Tšekin, Puolan ja Saksan valtioiden alueella. Joki alkaa Tšekin Määristä, josta se virtaa Puolan länsiosien kautta Saksaan ja laskee Itämereen. Oder muodostaa sivujokensa Neissen kanssa Puolan ja Saksan välillä rajalinjan, jota kutsutaan Oder–Neisse-linjaksi. Suurimmat kaupungit joen varrella ovat Wrocław ja Szczecin Puolassa sekä Ostrava Tšekissä.


title: Leo Komarov

text: Leonid ”Leo” Aleksandrovitš Komarov (, s. 23. tammikuuta 1987 Narva, Viron SNT, Neuvostoliitto) on suomenvenäläinen jääkiekkohyökkääjä, olympiamitalisti ja maailmanmestari, joka edustaa NHL-seura New York Islandersia.


title: Leo Komarov

text:
Jääkiekon SM-liigassa Komarov on edustanut Porin Ässiä sekä Lahden Pelicansia ja Venäjän KHL-liigassa hän on kiekkoillut Dynamo Moskovan ja OHK Dinamo Moskovan seuroissa. Suomen maajoukkueessa hän on esiintynyt neljä kertaa MM-kilpailuissa, minkä lisäksi hän on edustanut Suomen alle 20-vuotiaiden jääkiekkomaajoukkuetta MM-kilpailuissa kahdesti. Nuorten kilpailuista hänellä on saldonaan MM-pronssi vuodelta 2006 ja aikuisten kilpailuista MM-kulta vuodelta 2011, sekä olympia-pronssi vuodelta 2014. Syyskuussa 2016 World Cupin jälkeen hän ilmoitti lopettavansa pelinsä Suomen maajoukkueessa.
Maaliskuussa 2017 Komarov piti kuitenkin omalta osaltaan ovea raollaan myös maajoukkueuran jatkolle. Esteeksi muodostui kuitenkin Komarovin yhteistyökuvio rahapeliyhtiö NordicBetin kanssa, johon Jääkiekkoliiton johto suhtautui erittäin kriittisesti. Jääkiekkoliiton näkemyksen mukaan sen ja Veikkauksen sopimus sulkee pois kaikenlaisen yhteistyön muiden rahapeliyhtiöiden kanssa. Tilanne on huomattavan samankaltainen kuin mäkihyppääjä Harri Ollin ja hiihtoliiton välillä.


title: Leo Komarov

text: Komarov syntyi Viron SNT:ssa, mutta muutti jo pienenä Suomeen, ensin Vaasaan ja sitten Uuteenkaarlepyyhyn jääkiekkoilijaisä Aleksanderin siirtyessä vuonna 1991 Suomeen pelaamaan. Hän pelasi Munsala IK:n ja Jeppiksen junioreissa, josta hän myöhemmin siirtyi Kokkolan Hermeksen junioreihin. Hermeksen jälkeen Komarov pelasi junioritasolla myös Vaasan Sportissa ja Porin Ässissä, jossa hänet nostettiin ensimmäistä kertaa miesten joukkueeseen.


title: Leo Komarov

text: Komarov teki läpimurtonsa SM-liigaan heti tulokaskaudellaan 2005–2006. Ennen kauden alkua hänen ei uskottu yltävän säännölliseen peliaikaan liigassa, mutta Ässien päästyä pudotuspeleihin ja Marko Kivenmäen saatua pelikiellon, Komarov nostettiin joukkueen ykkösketjun laitahyökkääjäksi. Hän ratkaisi maalillaan Ässien pääsyn välieriin 1. huhtikuuta 2006 pelatussa Ässät–Tappara-ottelussa.


title: Leo Komarov

text: Kesällä 2006 Toronto Maple Leafs varasi Komarovin NHL:ään kuudennella kierroksella varausnumerolla 180.


title: Leo Komarov

text: Kaudeksi 2006-2007 hän siirtyi Lahden Pelicansiin. Ensimmäinen kausi Lahdessa toi Komaroville kaikkiaan 12 tehopistettä, ja seuraavalla kaudella hän merkkautti yhteensä 14 tehopistettä. Keväällä 2008 Pelicans solmi Komarovin kanssa yksivuotisen jatkosopimuksen, ja viimeinen kausi Suomessa tuotti hänelle kaikkiaan tehopisteet 8+16=24.


title: Leo Komarov

text: Kaudeksi 2009–2010 Komarov siirtyi KHL-liigassa pelanneeseen Dynamo Moskovaan. Komarovin pelattua vuoden Dynamossa seura yhdistyi toisen moskovalaisen seuran HK MVD:n kanssa. Tässä uudessa OHK Dinamo Moskovan joukkueessa Komarov pääsi juhlimaan KHL:n mestaruutta keväällä 2012. Tuolloin hänen seuransa kukisti KHL:n finaalissa Raimo Summasen valmentaman Avangard Omskin.


title: Leo Komarov

text: Kesällä 2012 Toronto Maple Leafs tiedotti solmineensa Komarovin kanssa yksivuotisen sopimuksen. NHL-kauden 2012–2013 alku peruuntui kuitenkin työsulun vuoksi, joten Komarov päätyi aloittamaan kautensa Maple Leafsin farmiseura Toronto Marliesissa AHL-liigassa. Hänen pistetilinsä AHL-liigassa avautui syöttöpisteen myötä ottelussa Hamilton Bulldogsia vastaan 20.10.2012, ja jo seuraavassa ottelussa 21.10. Grand Rapids Griffinsiä vastaan hän iski AHL-uransa ensimmäisen maalin. Kun NHL:n työsululle ei näkynyt loppua, päätti Komarov tasokkaampien pelien toivossa palata KHL-liigaan ja OHK Dinamoon. Komarov pelasi lopulta AHL:ssä yhteensä 14 ottelua tehoin 6+3=9. Moskovassa hän ehti pelata 13 ottelua tehoin 2+8=10, kunnes 6. tammikuuta 2013 ilmoitettiin NHL:n työsulun päättyneen ja Komarov siirtyi Torontoon pelaamaan NHL:ää. Komarov pelasi kauden 2013–2014 aikana Dynamo Moskovassa KHL:ssä 59 peliä ja teki 38 tehopistettä.


title: Leo Komarov

text: Komarov ehti useita kertoja kertoa yrittävänsä takaisin NHL:ään ennen kuin heinäkuussa 2014 Toronto Maple Leafs ilmoitti tehneensä sopimuksen hänen kanssaan. Komarovin sopimus on neljävuotinen ja kokonaisarvoltaan 11,8 miljoonaa dollaria. Paluukaudellaan Komarov kärsi muutamasta loukkaantumisesta. Toronto Maple Leafsin paidassa pelatessaan Komarov toimi varakapteenina kolmen kauden ajan.


title: Leo Komarov

text: 1. heinäkuuta 2018 Komarov solmi vapaana pelaajana neljän vuoden mittaisen ja 12 miljoonan dollarin arvoisen sopimuksen NHL-seura New York Islandersin kanssa.


title: Leo Komarov

text: Joulukuussa 2015 yhdysvaltalainen televisio- ja radioyhtiö CBS Sports arvioi Komarovin Toronto Maple Leafsin arvokkaimmaksi pelaajaksi: "Yksi harvoista vanhan johtoportaan hankinnoista, joka ei ole ollut totaalinen pettymys. Komarov on kokonaisuudessaan ollut Toronton paras pelaaja kauden ensimmäisestä päivästä alkaen." Toronto Sun -lehti kirjoitti tämän jälkeen, että Komarovin korkean tulostason myötä kiinnostus ja markkina-arvo kasvoivat muidenkin NHL-seurojen keskuudessa. Samoilla linjoilla jatkoi TSN:n toimittaja Darren Dreger. Hän arvioi saman kuukauden aikana, että Komarovista voisi joutua maksamaan "kovan hinnan".


title: Leo Komarov

text: Urheilusanomien NHL-kirjeenvaihtaja Sami Hoffren valitsi Leo Komarovin "Syksyn yllättäjäksi". Hoffren kehui artikkelissaan Komarovia Toronto Maple Leafsin parhaaksi ja suoritusvarmimmaksi pelaajaksi.


title: Leo Komarov

text: Leo Komarov syntyi Narvassa, Virossa 23. tammikuuta 1987, ja hänen perheensä muutti Suomeen vuonna 1991. Komarov on kasvanut Uusikaarlepyyssä. Mies avioitui pitkäaikaisen tyttöystävänsä Juulia Mannerin kanssa Helsingissä 2. heinäkuuta 2016. He olivat seurustelleet jo kymmenen vuotta ennen avioliittoa ja asuvat yhdessä Kanadassa. Heillä on 2017 syntynyt poika.


title: Leo Komarov

text: Juho Mannisen ja Olli Horttanan tekemä Komarovin urasta ja yksityiselämästä kertova dokumenttisarja julkaistiin NordicBetin kotisivuilla joulukuussa 2017. Dokumentti kertoo Komarovin tarinan lapsuudesta vuoteen 2017.


title: Lina Tšerjazova

text: Lina Tšerjazova (s. 1. marraskuuta 1968) on uzbekistanilainen entinen freestyle-hiihtäjä, joka kilpaili hypyissä. Hän voitti pronssia EM-kisoissa 1990, kultaa MM-kisoissa 1993 ja olympiakultaa Lillehammerissa 1994 (pistein 166,84). Tšerjazova on toistaiseksi maansa ainoa talviolympialaisten mitalisti.


title: The Legend of Zelda: Majora’s Mask

text: The Legend of Zelda: Majora’s Mask on Nintendo Entertainment Analysis and Developmentin kehittämä toimintaseikkailupeli, jonka Nintendo julkaisi Nintendo 64:lle vuonna 2000. Se on kuudes osa "The Legend of Zelda" -pelisarjassa. Peli on julkaistu myös Nintendo GameCube:lle "" -kokoelmassa ja Wiin Virtual Console -palvelussa. "Majora’s Mask" on myynyt maailmanlaajuisesti 3,36 miljoonaa kappaletta.


title: The Legend of Zelda: Majora’s Mask

text: Sarjan päähenkilö Link seikkailee pelissä Terminan maassa, toisin kuin Hyrulessa, johon useimmat sarjan pelit sijoittuvat. Mysteerinen Kadonneen metsän lapsi, Skull Kid, on saanut teoillaan kuun poistumaan radaltaan ja iskeytymään kohti Terminaa. Pelaajalla on kolme päivää aikaa saada asiat järjestykseen. Hänen on suoriuduttava erilaisista haasteista matkustamalla toistuvasti ajassa taaksepäin, jolloin hän palaa aina pelin ensimmäiseen päivään. "Majora’s Maskia" pidetään tunnetusti synkimpänä sarjan pelinä, laajalti siitä syystä, että pelissä on teemana lähestyvä maailmanloppu.


title: The Legend of Zelda: Majora’s Mask

text: Pelaaminen on keskitetty toistuvasti pelattavan kolmen päivän ympärille ja erilaisten naamareiden käyttämiselle. Pelin läpäiseminen ja pelissä edistyminen vaativat monenlaisten naamareiden käyttöä. Erilaiset laulut kontrolloivat ajan virtaamista ja avaavat reittejä neljän temppelin luo, jotka Linkin on läpäistävä. Toisin kuin "Ocarina of Time", "Majora’s Mask" vaatii Nintendo 64:llä pelattaessa Expansion Pak -muistinlaajennusta, joka mahdollistaa sekä suuremman määrän hahmoja ruudulla että paremmat grafiikat. "Majora’s Mask" sai kriitikoilta hyvän vastaanoton.


title: The Legend of Zelda: Majora’s Mask

text: Nintendo 3DS-käsikonsolille julkaistun "Ocarina of Timen" uusintaversion myötä sarjan ohjaaja Eiji Aonuma ei sulkenut pois uusintaversion tekemistä myös "Majora's Maskista" . Tämän jälkeen sarjan fanit aloittivat "Operation Moonfall"-nimisen kampanjan, joka ajaa pelin 3DS-version julkaisua. Kampanjan adressi sai viiden päivän jälkeen noin 10 000 allekirjoitusta . Vastauksena fanien vaatimuksiin Nintendo of America julkaisi tiedotteen, jonka mukaan pelin uudelleenjulkaisusta 3DS-käsikonsolille ei ole tehty virallista julkistusta. Yhtiö kuitenkin tarkkailee, mitä pelaajat ja kuluttajat pitävät tärkeänä. GamesRadar-sivuston haastattelussa Aonuma kertoi tietävänsä Operation Moonfall- kampanjasta ja kertoi toivovansa toteuttaa fanien toiveen joskus tulevaisuudessa . Vuoden 2012 E3-messuilla Shigeru Miyamoto kertoi uusintaversion olevan harkinnassa.


title: The Legend of Zelda: Majora’s Mask

text: Viimeisimmän Nintendo Direct (6.11.2014) -lähetyksen myötä varmistettiin, että peli saa keväällä 2015 julkaistavan uudelleentehdyn version Nintendo 3DS -käsikonsolille.


title: The Legend of Zelda: Majora’s Mask

text: "Majora’s Mask" käyttää edeltäjänsä "Ocarina of Timen" 3D-grafiikalla toimivaa pelimoottoria. Link on säilyttänyt suurimman osan perustoiminnoistaan, jotka ovat käveleminen, juokseminen, kuperkeikkojen tekeminen ja rajoitettu hyppiminen. Peli on sarjan toinen peli, joka sijoittuu viralliselle sarjalle tunnusomaisen maailman, Hyrulen ulkopuolelle. Pelissä Link seikkailee maassa nimeltä Termina. Skull Kid on saanut aikaan monia ongelmia, kuten kuun irtoamisen radaltaan iskeytymään kohti Terminaa, ja pelaajalla on kolme päivää aikaa estää katastrofi. Pelaajan täytyy soittaa toistuvasti Ocarina of Timella (Ajan okariina) laulu nimeltään Song of Time (Ajan laulu), jolloin pelaaja siirtyy pelin ensimmäiseen päivään ja kaikki alkaa alusta. Vain Linkin keräämät naamarit ja tärkeimmät esineet säilyvät.


title: The Legend of Zelda: Majora’s Mask

text: Kuten sarjan edellisissäkin osissa, Link käyttää erilaisia aseita ja esineitä taistellakseen vihollisia vastaan ja selvittääkseen arvoituksia. Miekka on hänen useiten käyttämänsä ase. Link osaa muutaman erilaisen miekkailutekniikan ja oppii pelin edetessä muutaman lisää. Kilpeä käytetään puolustautumiseen. Jousta ja nuolia käytetään tyypillisesti pitkän välimatkan päässä oleviin vihollisiin ja kytkinten aktivoimiseen, vaikka toki ne auttavat lähitaistelussakin. Link voi tainnuttaa viholliset hetkeksi ajaksi käyttämällä dekupähkinöitä ja sen jälkeen tuhota ne käyttämällä jotain toista asetta. Pommeilla voi tuhota vihollisia sekä muita esteitä, kun taas hookshotilla (eräänlainen tarttumakoukku) voi tarttua vihollisiin ja sinkoutua niiden luo tai toisin päin, jolloin viholliset usein tainnuttuvat.


title: The Legend of Zelda: Majora’s Mask

text: "Majora’s Maskin" pelaamista ja pelaamisen eri mahdollisuuksia on laajennettu huomattavasti "Ocarina of Timeen" verrattuna. Peli on kuitenkin myös säilyttänyt tietyt peruspiirteet kuten arvoitusten selvittämisen erilaisilla esineillä. "Majora’s Maskissa" on uusia musiikkeja ja se sisältää uusien naamareiden lisäksi hahmonmuutoksia ja rajoitetun kolmen päivän kierroksen lisäten samalla vaikeusastetta ja monia sivutehtäviä peliin.


title: Kasper Bøgelund

text: Kasper Bøgelund Nielsen (s. 8. lokakuuta 1980 Odense, Fyn, Tanska) on tanskalainen jalkapalloilija, joka edustaa Aalborg BK:n joukkuetta Tanskan superliigassa. Bøgelundin pelipaikka on puolustaja.


title: Kasper Bøgelund

text: Vaikka Bøgelund syntyi Tanskassa ja on Tanskan kansalainen, hän aloitti ammattilaisuransa Alankomaissa, PSV Eindhovenin joukkueessa. Hän pelasi joukkueessa kausina 1999/2000 – 2004/2005 yhteensä 73 liigaottelua, kunnes siirtyi miljoonan euron siirtosummalla Mönchengladbachiin. Seurajoukkueurallaan hän on voittanut Alankomaiden mestaruuden ja Alankomaiden Cupin, molemmat vuonna 2005.


title: Kasper Bøgelund

text: 2008 Bøgelund jätti Mönchengladbachin ja palasi kotimaahansa Aalborgin joukkueeseen.


title: Kasper Bøgelund

text: 180 senttimetriä pitkä Bøgelund on pelannut Tanskan maajoukkueessa 13 ottelua. Hän debytoi maajoukkueessa helmikuussa 2002 Saudi-Arabiaa vastaan pelatussa ottelussa ja oli mukana MM-kisoissa samana vuonna. Bøgelund pelasi myös EM-kisoissa 2004.


title: Garage Days Re-Revisited

text: Garage Days Re-Revisited on thrash metal -yhtye Metallican vuonna 1987 julkaistu EP. Se ei sisältänyt lainkaan yhtyeen omia kappaleita, vaan kaikki kappaleet olivat cover-versiota toisten yhtyeiden kappaleista. EP:n sisältö julkaistiin uudelleen yhtyeen cover-kokoelmalla "Garage Inc." vuonna 1998.


title: Puertollano

text: Puertollano on kaupunki Ciudad Realin maakunnassa ja Kastilia-La Manchan itsehallintoalueella Espanjassa. Kaupungin väkiluku vuonna 2015 oli 50 035.


title: Puertollano

text: Puertollano on Kastilia-La Manchan suurin teollisuuskeskus. Kaupungissa oli aiemmin useita kivihiilikaivoksia, mutta nykyään pääteollisuudenalat ovat lannoite- ja petrokemian teollisuus, sähköntuotanto sekä aurinkopaneelien valmistus. Valtio ja Euroopan unioni ovat myöntäneet kaupungille kehittämistukia kivihiiliteollisuuden hiipumisen jälkeen.


title: Puertollano

text: Puertollanossa sijaitsee yksi vuonna 1992 avatun Madridista Sevillaan vievän AVE-suurnopeusjunalinjan asemista.


title: Puertollano

text: Puertollanosta tulee jalkapalloseura CD Puertollano, joka on pelannut parhaimmillaan Espanjan toiseksi korkeimmalla sarjatasolla.


title: Sadko

text: Sadko () on samannimisen venäläisen bylinan (eeppinen runoelma) myyttinen sankari. Hän on kauppias ja kanteleensoittaja Novgorodista, joka joutuu matkallaan veden kuninkaan valtakuntaan.


title: Sadko

text: Tarina Sadkosta sai slavofilian nousun myötä huomiota 1800-luvulla, ja monet taideteokset pohjautuvat siihen, esimerkkeinä Aleksei Tolstoin runo "Sadko" ja Nikolai Rimski-Korsakovin ooppera "Sadko".


title: Sadko

text: Gusli on venäläinen kantele ja köyhän Sadkon ainoa omaisuus. Sadko hankkii elantonsa soittamalla rikkaiden pidoissa, mutta kauppiaat lakkaavat kutsumasta häntä juhliinsa soittajaksi. Surullisena Sadko menee Ilmen-järven rannalle soittamaan. Hän soittaa gusliaan niin kauniisti, että veden kuningas ihastuu ja antaa Sadkolle palkkioksi aarteen. Erään toisinnon mukaan veden kuningas neuvoo Sadkoa lyömään kauppiaiden kanssa vetoa siitä, että järvessä elää kultaeväisiä kaloja. Sadko voittaa vedon ja rikastuu. Hänestä tulee varakas kauppias.


title: Sadko

text: Sadko järjestää kauppiaille juhlat, joissa nämä tavalliseen tapaansa alkavat kerskua omaisuudellaan. Nyt Sadko kehuu voivansa rahoillaan ostaa kaikki Novgorodin tavarat. Kahtena ensimmäisenä päivänä tämä onnistuukin, mutta kolmanneksi päiväksi kauppiaat ovat haettaneet uusia tavaroita Moskovasta. Sadko ymmärtää, ettei hän pysty ostamaan kaikkia maailman tavaroita ja luovuttaa.


title: Sadko

text: Sadko varustaa laivaston kuljettaakseen ostamansa tavarat. Myytyään ne hän lähtee kultalastissa kotiin päin, mutta Kaspianmerellä (tai Suomenlahdella) tuuli äkisti tyyntyy. Sadko käskee heittää mereen aluksi kullan, sitten hopean ja lopuksi helmetkin veden kuninkaan tyynnyttämiseksi, mutta turhaan. Sadko ymmärtää tämän johtuvan siitä, ettei hän ole muistanut olevansa kiitollisuudenvelassa veden kuninkaalle. Laivallaolijat heittävät arpaa siitä, kuka on syyllinen onnettomuuteen, Sadko häviää ja hänet heitetään mereen. Hän vajoaa alas meren pohjalle, jossa on veden kuninkaan valtakunta. Sadko soittaa taas gusliaan ja saa meren valtiaan tanssimaan niin, että syntyy myrsky ja laivoja uppoaa. Joissakin toisinnoissa Pyhä Nikolaos neuvoo Sadkoa katkaisemaan soittimensa kielet, minkä tämä tekeekin. Sen jälkeen veden kuningas antaa Sadkon valita puolison tyttäriensä joukosta. Jälleen Nikolai (tai veden kuninkaan vaimo) neuvoo Sadkoa valitsemaan oikean neidon ja olemaan koskematta tyttöön hääyönä. Näitä ohjeita noudattamalla Sadko herää seuraavana päivänä kotona Novgorodissa.


title: 2-butanoli

text: 2-butanoli eli sekundaaributanoli CHOH kuuluu sekundaaristen alkoholien aineryhmään ja on syttyvää, normaaliolosuhteissa olomuodoltaan väritöntä nestettä, jolla on tunnusomainen haju. 2-butanolin rakennekaava voidaan esittää muodossa CHCHCHOHCH. Aineesta käytetään myös nimityksiä "butan-2-oli", "1-metyylipropanoli", "metyylietyylikarbinoli" ja "butyleenihydraatti".


title: 2-butanoli

text: 2-butanolin moolimassa on 74,1 g/mol, sulamispiste −115 °C, kiehumispiste on 100 °C, tiheys 0,81 g/cm (vesi = 1,0 g/cm), leimahduspiste 24 °C, itsesyttymislämpötila 406 °C ja CAS-numero 78-92-2. Aine liukenee veteen 20 °C:n lämpötilassa 12,5 g/100 ml. 2-butanolilla on optisesti aktiivisia enantiomeerejä.


title: 2-butanoli

text: Yhdistettä esiintyy kukkien tuoksuissa ja semiokemikaalina eliöiden viestinnässä.


title: 2-butanoli

text: 2-butanoli on eräs butanolin CHOH isomeerisistä muodoista.


title: 2-butanoli

text: Lyhytaikainen altistuminen ärsyttää silmiä sekä voi aiheuttaa tajunnantason laskua. 2-butanolin joutumisen keuhkoihin voi aiheuttaa kemiallisen keuhkotulehduksen vaaran. Pitkäaikainen tai toistuva altistuminen aineelle voi kuivattaa ihoa. Työministeriön päätöksen 1044/91 mukaan aineelle altistumisen työssä katsotaan aiheuttavan vaaraa perimälle, sikiölle tai lisääntymiselle.


title: 2-butanoli

text: 2-butanoli muuttuu elimistössä lähes täydellisesti 2-butanoniksi.


title: 2-butanoli

text: 2-butanolia valmistetaan maaöljyn krakkauksessa syntyvistä 1- ja 2-buteenista. Nämä reagoivat rikkihapon toimiessa katalyyttinä veden kanssa muodostaen 2-butanolia. Välituotteena muodostuu vetysulfaattiestereitä. Myös muita katalyyttejä kuten alumiinihydroksidia ja volframioksidia on tutkittu katalyytteinä. Suurin osa valmistetusta 2-butanolista hapetetaan 2-butanoniksi. Siitä valmistetaan myös estereitä ja amineja ja sitä voidaan käyttää jarrunesteissä ja liuottimena esimerkiksi maalinpoistoon.


title: Maastojuoksun maailmanmestaruuskilpailut 2006

text: Maastojuoksun maailmanmestaruuskilpailut vuonna 2006 järjestettiin Fukuokassa, Japanissa, 1.–2. huhtikuuta.


title: Stormy Daniels

text: Stormy Daniels (oik. Stephanie Gregory Clifford, s. 17. maaliskuuta 1979 Baton Rouge, Louisiana) on yhdysvaltalainen pornonäyttelijä ja elokuvaohjaaja. Hänellä on muun muassa irlantilaisia sukujuuria.


title: Stormy Daniels

text: Daniels aloitti uransa pornoalalla vuonna 2002. Saman vuoden syyskuussa hän allekirjoitti sopimuksen Wicked Picturesin kanssa. Hän on voittanut useita AVN-palkintoja. Daniels oli vuoden 2006 Sexhibition-messujen päävieras. Hän oli helmikuun 2007 "Penthouse Pet".


title: Stormy Daniels

text: Daniels on puhunut lähtemisestä ehdolle Yhdysvaltain senaattiin prostituutioon sotkeutuneen konservatiivi David Vitterin vastustajana.


title: Stormy Daniels

text: Vuonna 2018 Daniels kertoi olleensa sukupuoliyhteydessä Donald Trumpin kanssa vuonna 2006. Trumpin lakimies Michael Cohen maksoi Danielsille 130 000 dollaria juuri ennen vuoden 2016 presidentinvaaleja, jotta tämä ei paljastaisi asiaa tiedotusvälineille. Trump myönsi korvanneensa kuluja Cohenille. Daniels on antanut asiasta haastatteluja muun muassa "60 Minutes" -ohjelmaan ja esiintynyt "Saturday Night Live" -ohjelman Trump-aiheisessa sketsissä.


title: Metadoni

text: Metadoni on synteettinen opioidi. Koska metadonia ei valmisteta oopiumiunikkoa käyttämällä, se ei ole opiaattijohdannainen. Metadonin vaikutukset ovat kuitenkin samanlaisia kuin opiaattien, joskin sen vaikutusaika on huomattavasti pidempi. Metadoni ei myöskään aiheuta voimakasta ja lyhytkestoista euforiaa kuten heroiini, vaan sen vaikutus on tasaisempi ja vähemmän dramaattinen. Ainetta käytetään yleensä kipulääkkeenä tai opioidiriippuvaisten korvaus-, ylläpito- ja vieroitushoidossa.


title: Metadoni

text: Metadonin kehittivät saksalaiset Max Bockmühl ja Gustav Ehrhart vuonna 1937 kipulääkkeeksi. 1947 metadoni tuli Yhdysvaltoihin. Myös Yhdysvalloissa metadonia käytettiin alun perin kipulääkkeenä. 1960-luvulla metadonia kokeiltiin morfiinin ja heroiinin käyttäjien vieroitushoidossa hyvin tuloksin.


title: Metadoni

text: Metadonia käytetään nykyisin lähinnä vieroitus-, korvaus- ja ylläpitohoidossa, mutta sen käyttö kipulääkkeenä on myös lisääntynyt; aine soveltuu pitkän vaikutusaikansa ansiosta hyvin juuri korvaushoitoon. Tällöin ainetta annetaan potilaalle yleensä kerran vuorokaudessa, ja potilas hakee metadoninsa poliklinikalta. Suomessa käytetään kuitenkin useammin buprenorfiinia, koska sen annostelu on helpompaa ja aine on miedompaa: se on osittainen agonisti, kun taas metadoni on täysagonisti, kuten morfiini ja heroiini. Metadonia käytetään korvaushoidossa, kun opioidiriippuvuus on voimakas. Metadoni poistaa tehokkaasti vieroitusoireet ja aineenhimon, ja se normalisoi opiodiaddiktin aivotoiminnan.


title: Metadoni

text: Metadonia saatetaan käyttää myös päihteenä, mutta metadoni on katukaupassa hyvin harvinaista osaksi tarkan valvonnan ansiosta, osaksi sen takia, etteivät sen vaikutukset ole sellaiset, kuin yleensä päihteenä käytettävien opiaattien tai opioidien (se ei aiheuta voimakasta nousua tai euforiaa). Tarkasta valvonnasta huolimatta Metadonia pääsee kuitenkin katukauppaan, jossa se voi väärin käsiin jouduttuaan aiheuttaa jopa kuoleman. Metadoni on lääke, jota pitää käyttää vain lääkärin määräyksestä. Metadonin aiheuttamat yliannostusoireet voidaan kumota naloksonilla.


title: Metadoni

text: Metadonia voidaan käyttää tabletteina, nesteeseen liuotettuna juomana tai pistoksina. Kivunhoidossa tablettina, korvaus- ja ylläpitohoidossa oraalisesti liuoksena, jossa metadonia 5mg tabletteina tai liuoksena 10mg/ml, 5mg/ml tai 2mg/ml liuoksena. Injektioina metadoniluos on välittömästi hengenvaarallista apuaineiden vuoksi.


title: Metadoni

text: Metadoni on keskushermostoon vaikuttava aine. Se on niin sanottu euforisoiva (opioidi)analgeetti ja sen vaikutus on näin ollen voimakkaasti kipua poistava/lievittävä ja euforisoiva. Vaikutukset riippuvat kuitenkin huomattavasti annoksen koosta ja käyttäjän tottumuksesta. Metadoni, kuten muut euforisoivat analgeetit, muuttaa myös kivun tuntemusta nosiseptio. Metadonia käytetään voimakkaassa kivunlievityksessä sen pitkävaikutteisuuden ansiosta mm. syöpää sairastavien henkilöiden taudin loppuvaiheessa.


title: Metadoni

text: Metadonia käytetään edelleen eniten korvaushoidossa ja huumevieroituksessa. Korvaushoidossa aine lähinnä normalisoi käyttäjän olotilan, pitää aineenhimon poissa ja mahdollistaa täten henkilön laadullisesti normaalin elämän.


title: Metadoni

text: Päihteenä käytettäessä metadonin tavoiteltavana vaikutuksena on euforia.


title: Metadoni

text: Huumevieroituksessa käytettäessä annokset mitoitetaan siten, että vaikutuksiksi tulee lähinnä opioidin aiheuttamien fyysisten vieroitusoireiden häviäminen. Korvaushoito taas pyrkii henkilön elämän laadun parantamiseen ja huumekierteen katkaisemiseen ja korvaushoidossa pyritäänkin saamaan henkilön aineenhimo ja vieroitusoireet pois metadonin avulla. Metadonikorvaushoidossa olevan henkilön kohdalla ei voida enää puhua euforisoivasta vaikutuksesta, vaan metadoni lähinnä normalisoi henkilön olotilan mahdollistaen työnteon ja opiskelun.


title: Metadoni

text: Metadoni aiheuttaa fyysistä ja psyykkistä riippuvuutta. Lisäksi metadoni aiheuttaa muiden opioidien tavoin ummetusta ja väsymystä.


title: Kore

text: Kore viittaa seuraaviin asioihin:


title: Deborah Compagnoni

text: Deborah Compagnoni (s. 4. kesäkuuta 1970 Bormio, Italia) on italialainen uransa lopettanut alppihiihtäjä ja kolminkertainen olympiavoittaja.


title: Deborah Compagnoni

text: Compagnonin uraa varjostivat monet loukkaantumiset ja sairastelut. Hänen polviinsa tehtiin neljä leikkausta, hän selvisi vakavasta maksatulehduksesta ja vuonna 1990 hän lähes kuoli suolitukokseen.


title: Deborah Compagnoni

text: Vuonna 1992 Compagnoni voitti ensimmäisen maailmancup-osakilpailunsa, samana vuonna hän voitti Albertvillen olympialaisissa kultaa super-G:ssä. Kultalaskun jälkeisenä päivänä suurpujottelussa hän loukkasi vasemman polvensa.


title: Deborah Compagnoni

text: Seuraavina vuosina Compagnoni jätti vauhtilajeissa kilpailemisen ja hänestä tuli yksi parhaista suurpujottelijoista. Lillehammerissa 1994 hän voitti olympiakultaa suurpujottelussa ja uusi voittonsa 1998 Naganossa. Naganossa hän voitti myös hopeaa pujottelussa häviten kullan vain kuudella sadasosasekunnilla.


title: Deborah Compagnoni

text: Compagnoni voitti suurpujottelun maailmanmestaruuden vuonna 1996. Seuraavana vuonna hän uusi mestaruutensa ja voitti lisäksi pujottelun. Saavutukseen ei ole kyennyt yksikään toinen italialainen alppihiihtäjä. Compagnoni voitti kaikkiaan 16 maailmancup-osakilpailua (13 suurpujottelussa, 2 super-G:ssä ja 1 pujottelussa) ja suurpujottelun kokonaiscupin vuonna 1997.


title: Deborah Compagnoni

text: MM-kilpailuissa 2005 sekä maailmancupissa käytetty laskettelurinne Bormion naapurikunnassa Valfurvassa on nimetty Deborah Compagnonin mukaan.


title: Isolezwe

text: Isolezwe on KwaZulu-Natalissa, Etelä-Afrikassa julkaistava zulunkielinen sanomalehti. Se ilmestyy viisi kertaa viikossa (maanantaista perjantaihin). Lehti perustettiin huhtikuussa 2002. Siitä on vuodesta 2004 lähtien julkaistu myös online-versiota. Isolezwellä on noin 339 000 lukijaa päivittäin.


title: Muhammad Zahir Šah

text: Muhammad Zahir Šah (15. lokakuuta 1914 – 23. heinäkuuta 2007) oli Afganistanin kuningas vuosina 1933–1973. Zahir Šah hallitsi aluksi setiensä varjossa, mutta vuonna 1963 hän muuttui maansa hallituksen keulakuvaksi johtaen maatansa kohti demokratiaa uuden perustuslain siivittämänä. Maan sisäiset jännitteet johtivat kuitenin lopulta vallankaappaukseen vuonna 1973. Afganistan juklistettiin tasavallaksi ja Zahir Šahin serkku Muhammad Daud Khan sen presidentiksi. Tuolloin Italiassa matkustamassa ollut Zahir Šah luopui kruunusta ja jäi Roomaan. Kruunusta luopuminen päätti Afganistania 226 vuotta hallinneen Dorrani-dynastian vallan.


title: Muhammad Zahir Šah

text: Zahir Šah palasi Afganistaniin vuonna 2002 Taliban-hallinnon kukistumisen jälkeen ja hän kuoli Kabulissa vuonna 2007.


title: Muhammad Zahir Šah

text: Muhammad Zahir Šah syntyi Kabulissa 15. lokakuuta 1914. Hänen isänsä Afganistanin kuningas Muhammad Nadir Šah (1929–1933) kuului Barzakai-klaanin Mosaheban-perheeseen. Muhammad Zahir sai ranskankielisen koulutuksen. Hän opiskeli myös Ranskan Pasteur-instituutissa ja Montpellier’n yliopistossa. Ranskan ohella hän puhui sujuvasti paštua ja laajasti hallintokielenä Afganistanissa käytettyä persiaa. Muhammad Zahirin isän Nadir Šahin valtakausi jäi lopulta vain nelivuotiseksi. Marraskuussa 1933 hän joutui nuoren opiskelijan murhaamaksi Kabulissa. Kuollessaan kuninkaalla ei ollut selvää seuraajaa ja maata uhkasi sen historialle tyypillinen sisällissota vallantavoittelijoiden välillä. Tällä kertaa kuninkaan Mosaheban-veljet muodostivat kuitenkin yhteisen rintaman sisällissodan sijaan. Valtaan nostettiin yhteisymmärryksellä kuninkaan poika Muhammad Zahir, vaikkain suuren osan uuden kuninkaan valtakaudesta todellista valtaa Afganistanissa käyttivät hänen setänsä.


title: Muhammad Zahir Šah

text: Mosaheban-veljekset noudattivat pääministeri Muhammad Hašim Khanin johdolla puoluettomuuspolitiikkaa. Kansainliittoon Afganistan hyväksyttiin vuonna 1934. Toisen maailmansodan syttyminen vuonna 1939 koetteli Afganistanin puolueettomuuspolitiikkaa. Liittoutuneet vaativat maata karkottamaan akselivaltojen kansalaiset Afganistanista lokakuussa 1941. Tilanne oli vaarallinen. Esimerkiksi Iranin Reza Pahlavi oli syrjäytetty hitaan taipumisen jälkeen vastaavassa tilanteessa. Lopulta Afganistan päätti karkottaa tasapuolisesti kaikkien sotaa käyvien maiden kansalaiset. Toinen ulkopoliittinen ongelma maalle oli Brittiläisen Intian jakautuminen Intiaan ja Pakistaniin vuonna 1947. Niin sanotun Durand-linjan toisella puolella niin sanotuilla Heimoalueilla ja Luoteisprovinssissa oli huomattava paštuväestö. Intian jaon yhteydessä brittien noudattamaan tapaan provinssit saivat päättää liittyvänsä joko Pakistaniin tai Intiaan. Afganistanilaiset olisivat halunneet paštualueille kaksi muuta vaihtoehtoa, itsenäistymisen niin sanottuna Paštunestanina tai liittyminen Afganistaniin. Lopulta alueet liitettiin kuitenkin Pakistaniin Afganistanin kannoista huolimatta. Kysymys Paštunestanista tulehdutti Pakistanin ja Afganistanin välit pitkäksi aikaa.


title: Muhammad Zahir Šah

text: Ulkopoliittisista ongelmista huolimatta Afganistanin katsottiin maailmansodan jälkeen olevan sisäisesti vakaa. Vuonna 1946 uusi pääministeri Šah Mahmud Khan toteutti poliittisia uudistuksia. Afganistanin uuden nykyaikaisen eliittin mielestä valtion ja kuninkaan tuli olla länsimaiseen tapaan erillisiä persoonattomia instituutteja, joita hallitsevaat lait ja säädökset. Kuitenkin perinteisempi eliitti piti valtiota kuninkaan haltuun uskottuna omaisuutena. Lyhyt liberaali kokeilu päättyi kasvavaan arvosteluun 1950-luvun alussa.


title: Muhammad Zahir Šah

text: Syyskuussa 1953 entisen pääministeri Šah Mahmudin paikalle kohosi hänen veljenpoikansa ja Zahir Šahin serkku Muhammad Daud Khan. Mosaheban-perhe kävi läpi sukupolvenvaihdosta. Muhammad Daud Khan oli vakaumuksellinen paštunationalisti, mikä johti jälleen välien kiristymiseen Pakistanin kanssa. Pakistan oli tällä välin suuntautunut kohti Yhdysvaltoja, kun taas Afganistan kääntyi taloudellisen, sotilaallisen ja logistisen avun toivossa Neuvostoliiton puoleen. Pakistan oli liittynyt Neuvostoliiton vastaiseen CENTO-puolustusliittoon, mikä lisäsi Neuvostoliiton mielenkiintoa Afganistania kohtaan. Neuvostoliiton pääsihteeri Nikita Hruštšov käynnistikin suurimittaisen taloudellisen ja sotilaallisen avun Afganistanille. Neuvostoliiton antamilla suurilla lainoilla käynnistyettiin rakennushankkeita, joihin lukeutui esimerkiksi Kabulin Pohjois-Afganistaniin yhdistänyt tuolloin maailman korkeimmalla sijainnut Salang-tunneli. Infrastruktuurin lisäksi kehittyivät asevoimat ja koululaitos.


title: Muhammad Zahir Šah

text: Neuvostoliiton vaikutusvallan tasapainoittamiseksi Afganistan alkoi saada vuodesta 1956 lähtien vastaavaa tukea myös länsimaista. 1950-luvun jälkipuolisko oli dynaamisen kehityksen aikaa. Muhammad Daudin kompastuskiveksi osoittautui kuitenkin Paštunestanin kiista Pakistanin kanssa. Afganistan oli puuttunut paštuheimojen sisäisiin kiistoihin Pakistanin puolella. Afgaanit ajettiinkuitenkin tkaaisin omalle puolelleen rajaa ja Pakistanin presidentti Muhammad 'Aijub vastasi sulkemalla Pakistanin konsulaatit Afganistanissa. Muhammad Daudin vastaisku oli sulkea maiden välinen rajaliikenne. Teko osoittautui vahingollsiemmaksi Afganistanille itselleen. Huomattava osa maan budjetista koostui tullituloista. Kriisi jatkui 18 kuuakutta Daudin kieltäytyessä antamasta periksi arvovaltansa menetyksen pelossa. Lopulta maaliskuussa 1963 Zahir Šah ilmoitti pääministerin erottamisesta. Hänen tilalleen nimitettiin Muhammad Jusuf ja suhde Pakistaniin normalisoitiin Iranin välityksellä.


title: Muhammad Zahir Šah

text: Zahir Šah nousi nyt setiensä varjosta Afganistanin hallituksen keulakuvaksi. Ennen vuotta 1963 hän oli viettänyt vuosia kierrellen maata ja keräten kansansuosiota. Keväällä 1963 kuningas ilmoitti uuden perustuslain laadinnasta. Sen valmistelussa kuultiin Afganistanin kansalaisia ennennäkemättömässä laajuudessa. Asiantuntijoiden valmistelema perustuslakiluonnon annettiin luja džergan käsiteltäväksi syyskuussa 1964. Luja džergassa olivat edustettuna suhteellisen todenmukainen otos maan väestöstä. Mukana oli myös yksi hindu ja neljä naista. Monet edustajista olivat lukutaidottomia, mutta lahjakkaita puhujia. Kymmenen päivää myöhemmin luja džerga hyväksyi perustuslain, jolla Afganistanista tuli perustuslaillinen monarkia ja maa otti askeleen kohti demokratiaa.


title: Muhammad Zahir Šah

text: Uudesta kansanedustajalaitoksesta tuli kaksikamarinen, laki takasi kokoontumisvapauden, sekä oikeuden omaisuuteen ja koulutukseen. Äänioikeuden saivat nyt myös naiset. Vuonna 1965 järjestettiin yleiset vaalit, vaikkakin niiden äänestysprosentti jäi pieneksi. Tietyt autoritaariset piirteet säilyivät. Kuningas nimitti edelleen hallituksen ja pääministerin. Perustuslaillinen monarkia säilyi vakaana miltei kymmenen vuotta. Toisaalta maassa oli nyt myös useita tyytymättömiä ryhmiä. Konservatiivit kokivat perinteisten arvojen tuhoutuvan, kun taas moderni eliitti radikalisoitui maan sosioekonomisen rakenteen muuttuessa nopeasti. Perinteisistä arvoista vieraantuneista kilpaili etenkin kolme ideologiaa, paštunationalismi, kommunismi ja islamismi.


title: Muhammad Zahir Šah

text: Yhteiskunnalliset jännitteet kiristyivät 1970-luvun alussa. Myös ulkopoliittinen tilanne muuttui jälleen. Bangladesh oli irtautunut Pakistanista Pakistanin käytyä sodan Intiaa vastaan vuonna 1971. Vaikutti siltä, että Pakistan oli hajoamistilanteessa. Tämä herätti jälleen toiveet Paštunestanin kysymykseen liittyen. Tilanne oli otollinen Daudin paluulle.


title: Muhammad Zahir Šah

text: Heinäkuussa 1973 Zahir Šah matkusti Italiaan hoidattamaan noidannuoltaan mutakylpylässä lähellä Napolia. Muhammad Daudin johtama vallankaappaus käynnistyi 17. heinäkuuta. Sotilasosastot miehittivät Kabulin avainkohteet ja asevoimien komentaja 'Abd al-Wali Khan pidätettiin. Vallankaappaus oli lähes veretön ja Zahir Šah ei voinut vastata siihen kaukana Euroopassa. Daud julisti Afganistanin tasavallaksi ja itsensä maan presidentiksi. Zahir Šah ilmoitti 24. heinäkuuta luopuvansa kruunusta ja jäävänsä Roomaan. Näin sai päätöksensä Afganistanin 226 vuotta vanha Dorrani-dynastia.


title: Muhammad Zahir Šah

text: Vuosia myöhemmin Afganistanissa valtaan noussut Taliban-hallinto kaatui Yhdysvaltain hyökättyä maahan Afganistanin sodassa vuonna 2001. Monet tahot Afganistanissa toivoivat nyt Zahir Šahin palaavan maahan jo ottavan mahdollisesti myös takaisin menettämänsä kruunun. Zahir Šah palasikin Afganistaniin huhtikuussa 2002, mutta ei asettunut ehdolle maan hallituksen johtoon, vaan tuki Hamid Karzaita. Hän sai kuitenkin seremoniallisen arvonimen "Kansakunnan isä". Viimeisinä vuosinaan Zahir Šah matkusti useampaan otteeseen ulkomaille sairauksiensa hoidon takia. Zahir Šah kuoli Kabulissa 23. heinäkuuta 2007.


title: Stockmannin Tapiolan tavaratalo

text: Tapiolan Stockmann on Espoon Tapiolassa sijaitseva Stockmannin tavaratalo. Se toimi vuosina 1981–2017 osoitteessa Länsituulentie 5. Vuonna 2017 tavaratalo muutti uusiin tiloihin kauppakeskus Ainoaan. Tapiolan Stockmann avattiin vuonna 1981 osoitteeseen Länsituulentie 5. Tavarataloa laajennettiin ainakin vuosina 1987, 1990 ja 1998.


title: Stockmannin Tapiolan tavaratalo

text: Ainoan laajennus rakennetiin puretun K-Supermarketin talon paikalle ja Merituulentien päälle. Laajennusosan peruskivi muurattiin 22. toukokuuta 2015. Stockmann toimi entisissä tiloissaan kunnes uusi tavaratalo avattiin 16. maaliskuuta vuonna 2017.


title: Stockmannin Tapiolan tavaratalo

text: Muuton jälkeen aloitettiin Stockmannin vanhojen tilojen purkaminen ja Ainoa-kokonaisuuden jatkorakentaminen.


title: Piiru (puutavara)

text: Piiruksi nimitetään sahatavaraa, jonka paksuus on sama kuin leveys ja mitat ovat 100-175 mm. Aiemmin rankorakenteista seinää on nimitetty myös piirurakenteeksi. Tällöin talon rungon kantavana rakenteena olevia pystyyn asennettuja soiroja kutsuttiin piiruiksi. Nykyisin käytetään nimitystä runkotolppa ja piirua käytetään vain yhden sahatavaralajin nimenä.


title: Massalia

text: Massalia voi viitata seuraaviin asioihin.


title: Frankfurter Allgemeine Zeitung

text: Frankfurter Allgemeine Zeitung (FAZ) on vaikutusvaltainen, päivittäinen sanomalehti, joka ilmestyy Frankfurt am Mainissa, Saksassa. Lehti on perustettu vuonna 1949, ja sen epäsuora edeltäjä oli Hitlerin vuonna 1943 lakkauttama "Frankfurter Zeitung".


title: Frankfurter Allgemeine Zeitung

text: Sanomalehdellä on yli 375 000 kappaleen levikki, ja sen sunnuntainumero on "Frankfurter Allgemeine Sonntagszeitung". FAZ on Saksan kansainvälisesti laajimmalle levittäytyvä lehti, sillä se välitetään 148 maahan joka päivä.


title: Laudanumi

text: Laudanumi on oopiumista valmistettua alkoholipitoista uutetta. Laudanumi kehitettiin Sveitsissä 1500-luvulla kipulääkkeeksi ja sen ensimmäinen systemaattinen käyttäjä oli Paracelsus, kuuluisa sveitsiläissyntyinen alkemisti, lääkäri, astrologi ja okkultisti. Todellisen ”kulta-ajan” laudanumi koki kuitenkin 1800-luvun viktoriaanisessa Englannissa. Tuolloin päihdekäyttö oli yleistynyt ja laudanumista muodostui eräänlainen työväenluokan huume. Laudanumia sai kuka tahansa apteekista ja se oli halvempaa kuin pullo halpaa viiniä. 1900-luvulla morfiini syrjäytti laudanumin lääketieteessä ja yhdessä heroiinin kanssa myös päihdekäytössä.


title: Laudanumi

text: Laudanumia valmistetaan laittamalla oopiumia samaan sammioon väkevän etanolin kanssa. Alkoholipitoisuuden tulisi olla yli 60 prosenttia. Uutos valmistuu noin vuorokaudessa. Alkoholi on erittäin tehokas liuotin, joten valmiissa laudanumissa on lähes 10 prosenttia oopiumia.


title: Laudanumi

text: Laudanumia käytettiin alun perin kipulääkkeenä ja nukutusaineena. Käyttö päihteenä kuitenkin syrjäytti nopeasti lääketieteellisen käytön. Nykyisin laudanumi on lähes kadonnut päihteiden joukosta. Lääketieteessä laudanumia käytetään yhä, mutta hyvin harvoin.


title: Laudanumi

text: Laudanumia käytetään oraalisesti.


title: Laudanumi

text: Sekä oopiumi että alkoholi ovat keskushermostoa lamaannuttavia aineita. Yhteisvaikutus on erittäin voimakas. Käyttäjä lamaantuu yleensä fyysisesti täysin ja kokee voimakkaan euforian tunteen. Vaikutus kestää useita tunteja heiketen vähitellen.


title: Laudanumi

text: Laudanumin käyttö aiheuttaa sekä psyykkistä että fyysistä riippuvuutta. Lisäksi sekoitus on itsessään vaarallinen, sillä alkoholin ja rauhoittavan aineen yhteisvaikutus voi aiheuttaa hengityspysähdyksen. Pitkään jatkuneen käytön haitat ovat samat kuin pitkäaikaisessa oopiumin ja alkoholin käytössä.


title: Stockmannin Jumbon tavaratalo

text: Jumbon Stockmann on Vantaalla sijaitseva tavaratalo, joka toimii kauppakeskus Jumbon yhteydessä, osoitteessa Vantaanportinkatu 3. Kauppakeskuksen paikoitustiloissa on 4 600 paikoituspaikkaa, joista 650 sijaitsee tavaratalon alapuolella.


title: Stockmannin Jumbon tavaratalo

text: Jumbon Stockmann avasi ovensa 27. lokakuuta 2005 kello 9 kauppakeskus Jumbon laajennusosassa. Tavaratalolla oli tilaa 11 000 neliömetriä ja tavaratalon vieressä olevalla Zaralla, jonka Suomen-toiminnoista Stockmann vastaa, on 1 200 neliömetriä. Stockmann työllistää kahdessa toimipaikassa yhteensä 340 työntekijää, joista 300 työskentelee Stockmann-tavaratalossa ja 40 Zara-myymälässä ja monet muut kaupat.


title: Stockmannin Jumbon tavaratalo

text: Tavaratalon on suunnitellut arkkitehti Petri Rouhiainen ja tilat muodostuvat valopihan ympärille.


title: Stockmannin Jumbon tavaratalo

text: Tavaratalo jakaantuu kahteen kerrokseen. Ensimmäisessä kerroksessa myydään naisten asusteita ja sukkia, elintarvikkeita (Stockmann Herkku), kioskituotteita, koruja, kosmetiikkaa, laukkuja sekä naisten vaatteita, alusvaatteita ja jalkineita. Ensimmäisessä kerroksessa on myös Alkon viinimyymälä sekä kampaamo.


title: Stockmannin Jumbon tavaratalo

text: Toisessa kerroksessa sijaitsee Akateemisen kirjakaupan myymälä sekä miesten asusteet ja sukat, kennel, kodinkoneet, kodin tekstiilit, lasten vaatteet ja jalkineet, lasi- ja posliinituotteita, leluja, miesten vaatteita ja jalkineita, musiikkia, puutarhatuotteita, taloustarvikkeita sekä urheilutuotteita. Toisessa kerroksessa sijaitsee myös tavaratalon palvelupiste.


title: Pelle Miljoona Oy

text: Pelle Miljoona Oy on vuosina 1979–1983, 2011, 2015–2016 ja vuodesta 2018 alkaen vaikuttanut suomalainen rock-yhtye. Se on Pelle Miljoona & 1980 -yhtyeen rinnalla Pelle Miljoonan yhtyeistä tunnetuin. Pelle Miljoona Oy aloitti suomalaisella uuden aallon punkilla ja jatkoi moderniin suomirockiin, jonka merkittävä kehittäjä yhtye oli.


title: Pelle Miljoona Oy

text: Pelle Miljoona Oy -nimeä käytti moni kokoonpano. Tunnetuin näistä on suomirockin menestysalbumin "Moottoritie on kuuma" levyttänyt kesän 1980 kokoonpano.Pelle Miljoona Oy:n ensimmäinen kokoonpano on Pelle Miljoonan yhtyeistä kenties tunnetuin, koska kyseinen kokoonpano levytti suomirockin menestyskappaleen "Moottoritie on kuuma". Kokoonpano syntyi Pelle Miljoona & 1980 jälkeen ja se oli tyyliltään erilainen kuin edeltäjänsä, koska tässä kokoonpanossa Ari Taskinen oli siirtynyt kosketinsoittimiin.


title: Pelle Miljoona Oy

text: Kokoonpano tuotti vuonna 1980 kaksi 7-tuumaista singleä: "Olen kaunis / Älä äiti itke" ja "Moottoritie on kuuma / Viesti (jukebox)". Samana vuonna ilmestyi tämän kokoonpanon ainoa albumi "Moottoritie on kuuma". Yhtye kuitenkin hajosi juuri menestyksen hetkillä ennen kiertueelle lähtöä syksyllä 1980, kun Andy McCoy ja Sam Yaffa erosivat yhtyeestä liittyäkseen Hanoi Rocksiin ja muuttivat Tukholmaan.


title: Pelle Miljoona Oy

text: Pelle Miljoona Oy:n toinen kokoonpano kesti syksystä 1980 kesään 1981. Kokoonpanossa olivat Pelle Miljoona (laulu ja rummut), Ari Taskinen (kosketinsoittimet), TB Widow (bassokitara), Tumppi Varonen (laulu ja rummut) ja Stefan Piesnack (kitara), joka oli aiemmin erotettu Pelle Miljoona & 1980:sta huumeiden käytön takia. Hän oli ollut kokoamassa Hanoi Rocksia tämän jälkeen, kunnes tuli McCoyn tilalle Pelle Miljoona Oy:hyn. Piesnack oli erotettu Hanoi Rocksista, kun McCoy liittyi siihen. Tämä kokoonpano teki tuplasinglen "Varjo seuraa onneain", minkä jälkeen TB Widow jätti yhtyeen.


title: Pelle Miljoona Oy

text: Kolmas kokoonpano oli muuten sama kuin toinen kokoonpano, TB Widow'n oli vain korvannut Vexi "Vety" Kumpula. Tämä kokoonpano esiintyi Roskilden festivaaleilla kesällä 1981. Berliinissä samana syksynä nauhoitettiin LP "Matkalla tuntemattomaan". Sen nimikappale julkaistiin singlenä "Matkalla tuntemattomaan / Nämä päivät nämä yöt". Kitaristi Stefan Piesnack kuitenkin joutui vankilaan huumausainerikoksista, ja loppuvuonna 1981 sekä alkuvuonna 1982 oli eri kokoonpano, kun Piesnackin korvasi Jimi Sumén. Tosin muutamilla vuoden 1981 kesäkeikoilla oli kaksikin kitaristia, kun Suménia yritettiin saada mukaan yhtyeeseen. Kokonaisuudessaan Pelle Miljoona Oy:n kolmannen version sisällä oli kolme eri kokoonpanoa. Helmikuussa Pelle Miljoona Oy julkaisi singlen "Sodoman poika / Puukko-Mack". A-puolella Pelle soittaa rumpuja ja laulaa, Ari Taskinen koskettimia ja Vexi Kumpula bassoa. Kitaraa soittaa T.T. Oksala. B-puoli nauhoitettiin Berliinissä. Sillä pianoa soittaa äänittäjä Tom Müller. Berliinissä äänitettiin myös kappale "Ne päivät ovat taas täällä". Se julkaistiin huhtikuussa 1982 ilmestyneellä kokoelmalla "Nämä päivät, nämä yöt". Kesällä 1981 yhtye keikkaili telttakiertueella, josta käytettiin nimitystä "Pelle Miljoonan kesäsirkus".


title: Pelle Miljoona Oy

text: Sumén ei viihtynyt yhtyeessä, joten kokoonpanoa jouduttiin jälleen muuttamaan. Hetken kokoonpano oli sama kuin Pelle Miljoona & 1978:ssa: Pelle Miljoona (laulu), Rubberduck Jones (kitara), Ari Taskinen (kosketinsoittimet ja bassokitara) ja Tumppi Varonen (laulu ja rummut). Kokoonpano pysyi koossa vuoden 1982 toukokuusta heinäkuuhun, mutta se ei toiminut kunnolla, joten Piesnackille vietiin vankilaan basso ja pyydettiin häntä opettelemaan basistiksi.


title: Pelle Miljoona Oy

text: Pelle Miljoona Oy:n kolmannen version kolmas kokoonpano syntyi, kun Stefan Piesnack pääsi vankilasta. Kokoonpano oli sama kuin vuoden 1979 Pelle Miljoona & 1980:n kokoonpano, tosin Piesnack soitti nyt bassoa. Kokoonpano pysyi heinäkuusta syksyyn 1982, jolloin Varonen ja Rubberduck Jones jättivät yhtyeen sekä Varonen keskittyi Problems?:iin.


title: Pelle Miljoona Oy

text: Pellen (laulu), Piesnackin (kitara) ja Taskisen (kosketinsoittimet) lisäksi uuteen kokoonpanoon tulivat Vando Suvanto (rummut) ja Jesu Hämäläinen (basso). Tämä kokoonpano julkaisi LP:n "Radio Kebab". Levyllä myös soitti kitarasyntetisaattoria ja akustista kitaraa levyn tuottamiseen osallistunut T. T. Oksala. Singlejulkaisulla "Tanssi tämä tanssi / Elämä on salaisuus" kitaraa soitti vielä Rubberduck Jones. Yhtye oli jo kaukana alkuperäisestä Pelle Miljoona Oy:n tyylistä ja hajosikin toukokuussa 1983.


title: Pelle Miljoona Oy

text: Pelle Miljoona Oy soitti helmikuusta 2011 alkaen Albumiklassikot-konserttisarjassa. Yhtyeessä olivat mukana Pelle Miljoona, Andy McCoy, Sami Yaffa, rumpali-laulaja Tumppi Varonen ja kosketinsoittaja Ari Taskinen. Pellen mukaan kyseessä oli "levynjulkaisukiertue – 30 vuotta myöhässä".


title: Pelle Miljoona Oy

text: Pelle Miljoona Oy esiintyi kiertueella marraskuusta 2015 tammikuuhun 2016. Osalla keikoista esiintyi myös Sleepy Sleepers. Kokoonpanossa olivat mukana Pelle Miljoona, Tumppi Varonen, Andy McCoy, Ari Taskinen ja Jukka Melametsä.


title: Pelle Miljoona Oy

text: Tämän jälkeen Pelle Miljoona Oy esiintyi vielä toukokuussa ja syyskuussa 2016.


title: Pelle Miljoona Oy

text: Pelle Miljoona Oy:n lähti alkuperäisessä kokoonpanossaan 40-vuotisjuhlakiertueelle syksyllä 2018. Kiertue alkoi FugeFest-tapahtumassa Fuengirolassa Espanjassa 20. lokakuuta 2018. Seuraavat 18 keikkaa olivat Suomessa alkaen Kouvolasta 14. marraskuuta ja päättyen Helsingin jäähalliin 19. tammikuuta 2019. Lokakuussa 2018 yhtye julkaisi kahden kappaleen digisinglen. Kappaleet löytyvät marraskuussa 2018 julkaistulta viiden kappaleen EP:ltä "Anna soihtusi palaa".


title: Tara Lipinski

text: Tara Lipinski (s. 10. kesäkuuta 1982 Philadelphia) on yhdysvaltalainen taitoluistelija ja olympiavoittaja. Hän voitti olympiakultaa Naganossa 1998. Lipinski oli voittaessaan vasta 15-vuotias ja on kaikkien aikojen nuorin talvikisojen yksilölajien olympiavoittaja.


title: Tara Lipinski

text: Vuonna 1997 Lipinski voitti sekä Yhdysvaltojen että maailmanmestaruuden 14-vuotiaana. Hän oli kaikkien aikojen nuorin mestari kummassakin tittelissä. 7. huhtikuuta 1998 Lipinski ilmoitti siirtyvänsä ammattilaiseksi. Hän luisteli Stars on Ice -show’ssa neljä kautta.


title: Tara Lipinski

text: Lipinski on esiintynyt monissa televisiosarjoissa ja -ohjelmissa sekä näytellyt pikkurooleissa elokuvissa. Hän on mukana Boys and Girls Clubs of American puolestapuhujana.


title: De Volkskrant

text: De Volkskrant () on alankomaalainen sanomalehti. Lehden päätoimittaja on Philippe Remarque.


title: De Volkskrant

text: De Volkskrant perustettiin vuonna 1919 ja se on ilmestynyt päivittäin vuodesta 1921 lähtien. Alun perin De Volkskrant oli vahvasti katolinen lehti ja sen kytkökset Katoliseen Kansanpuolueeseen olivat vahvat. Myöhemmin lehti luopui katolilaisuudestaan, mutta muuttui 1960-luvulla leimallisesti vasemmistolaiseksi. Nykyään lehti pyrkii poliittiseen neutraaliuteen. Sitä kustantaa "PCM Uitgevers", joka kustantaa myös muita merkittäviä alankomaalaisia päivälehtiä, kuten "NRC Handelsblad"ia, "Algemeen Dagblad"ia, ja "Trouw"ta.


title: De Volkskrant

text: Lehden päivittäinen levikki on noin 326 000 (2002), joten se on Alankomaiden kolmanneksi suurin sanomalehti "De Telegraafin" ja "Algemeen Dagbladin" jälkeen.


title: Maksim Litvinov

text: Maksim Maksimovitš Litvinov (syntyään "Meir Henoch Mojszewicz Wallach-Finkelstein") (, 17. heinäkuuta 1876 – 31. joulukuuta 1951) oli neuvostoliittolainen valtiomies ja diplomaatti, joka toimi Neuvostoliiton ulkoministerinä vuosina 1930–1939. Hänet muistetaan pyrkimyksistään kollektiivisen turvallisuuden rakentamiseen Euroopassa valtioiden välisillä sopimuksilla.


title: Maksim Litvinov

text: Varakkaaseen puolanjuutalaiseen pankkiiri perheeseen Białystokissa syntynyt Meir Henoch Mojszewicz Wallach-Finkelstein lopetti koulun 17-vuotiaana ja liittyi Venäjän armeijaan. Lähdettyään armeijasta hän liittyi laittomaan Venäjän sosiaalidemokraattiseen työväenpuolueeseen (RSDRP), vuonna 1898 mutta joutui pian Ohranan vangitsemaksi. Samaan aikaan hän muutti nimensä Maksim Litvinoviksi.


title: Maksim Litvinov

text: Litvinov pakeni Sveitsiin vuonna 1902 ja ryhtyi puolueen sanomalehden Iskran toimittajaksi. Litvinov palasi Venäjälle 1903 ja vuoden 1905 vallankumouksen jälkeen toimi RSDRP:n ensimmäisen laillisen sanomalehden, Novaja Žiznin (Uusi elämä) toimittajana. Kun tsaarin hallinto alkoi vangita bolševikkeja vuonna 1906, Litvinov jätti maansa ja vietti seuraavat kymmenen vuotta asuen Lontoossa, jossa hän aktiivisesti toimi kansainvälisessä sosialistijärjestössä.


title: Maksim Litvinov

text: Lokakuun vallankumouksen jälkeen Vladimir Lenin valitsi Litvinovin Neuvostoliiton hallituksen edustajaksi Britanniaan. Kuitenkin vuonna 1918 Britannian hallitus vangitsi Litvinovin ja häntä pidettiin vankina siihen asti kun vankien vaihtokaupassa hänet vaihdettiin Bruce Lockhartiin, brittiläiseen diplomaattiin, joka oli ollut vangittuna Venäjällä. Litvinov toimi Neuvostoliiton hallituksen virallisena lähettiläänä. Hänen toimintansa vaikutuksesta Britannia suostui lopettamaan Neuvostoliiton taloudellisen saarron. Litvinov neuvotteli myös muutamia kauppasopimuksia Euroopan maiden kanssa.


title: Maksim Litvinov

text: Vuonna 1929 Litvinovin johdolla allekirjoitettiin Litvinovin pöytäkirjana tunnettu sodan kieltävä sopimus Neuvostoliiton ja sen useiden läntisten naapurimaiden välillä. Asiakirja oli tarkoitettu Kellogg-Briand-sopimusta täydentäväksi lisäpöytäkirjaksi, jolla sopimuksen sisältö saataisiin välittömästi voimaan Neuvostoliiton ja sen naapurien välillä. Romania, Puola, Latvia ja Viro allekirjoittivat sopimuksen helmikuussa 1929, mutta Suomi ei.


title: Maksim Litvinov

text: Josif Stalin nimitti Litvinovin Neuvostoliiton ulkoasiain komissaariksi eli ulkoministeriksi vuonna 1930. Toiminnassaan Litvinov tavoitteli yhteistä kansainvälistä turvallisuusratkaisua natsi-Saksan nousun vastavoimaksi. Tässä hän kuitenkin epäonnistui Ranskan ja Britannian vastahakoisuuden vuoksi. Hän toimi menestyksekkäästi saaden Yhdysvaltain tunnustamaan Neuvostoliiton hallituksen vuonna 1933.


title: Maksim Litvinov

text: Stalin teki kuitenkin täyskäännöksen Neuvostoliiton ulkopolitiikassa vuonna 1939. Hän erotti Litvinovin ja korvasi hänet Vjatšeslav Molotovilla juuri ennen kuin solmi Saksan kanssa Molotov–Ribbentrop-sopimuksen. Saksan hyökättyä Neuvostoliittoon Litvinov palasi takaisin ulkoministeriön palvelukseen. Hän toimi suurlähettiläänä Yhdysvalloissa vuosina 1941–1943. Maksim Litvinov kuoli vuonna 1951 Moskovassa


title: Sandra Schmirler

text: Sandra Schmirler (11. heinäkuuta 1963 Biggar, Saskatchewan – 3. maaliskuuta 2000) oli kanadalainen curlingpelaaja ja olympiavoittaja.


title: Sandra Schmirler

text: Vuonna 1993 Schmirlerin Reginasta lähtöisin ollut joukkue voitti Kanadan mestaruuden ja samana vuonna maailmanmestaruuden (Schmirler oli voittamassa MM-kultaa myös 1994 ja 1997). Tuohon aikaan hän käytti nimeä Sandra Peterson (Peterson oli hänen ensimmäinen aviomiehensä). Mentyään uudelleen naimisiin hän alkoi käyttää tyttönimeään.


title: Sandra Schmirler

text: Vuoden 1998 Naganon talvikisoissa Schmirlerin johtama Kanadan joukkue voitti finaalissa Tanskan pistein 7–5. Vuosi olympialaisten jälkeen Schmirlerillä todettiin alkuperältään tuntematon syöpä, johon hän kuoli maaliskuussa 2000 vain 36-vuotiaana.


title: Equinor

text: Equinor ASA (vuoteen 2018 Statoil ASA ja vuosina 2007–2009 StatoilHydro ASA) on norjalainen öljy- ja kaasuyhtiö, jonka pääkonttori sijaitsee Stavangerissa. Se on sekä Norjan että koko Pohjoismaiden suurin yhtiö, jonka osake noteerataan Oslon sekä New Yorkin pörsseissä. Yhtiö fuusioitui 1. lokakuuta 2007 Norsk Hydron öljy- ja kaasudivisioonan kanssa, ja sen toiminnot sulautettiin osaksi tällöin perustettua StatoilHydro-yhtiötä. Yhtiö vaihtoi nimensä takaisin Statoiliksi 1. marraskuuta 2009.


title: Equinor

text: Equinor on maailman suurimpia raakaöljyn tuottajia ja suuri maakaasun toimittaja Euroopassa. Statoil-nimisiä huoltoasemaketjuja on Skandinaviassa, Irlannissa, Puolassa, Baltian maissa ja Venäjällä.


title: Equinor

text: Statoil perustettiin vuonna 1972 suurkäräjien päätöksellä kehittämään Norjan öljyn- ja kaasuntuotantoa. Seuranneeseen kehitykseen vaikutti huomattavasti Statfjordin öljykentän löytyminen Pohjanmerellä, joka oli aikansa suurimpia meriöljykenttiä. Öljyntuotanto Statfjordilla alkoi vuonna 1979, ja Statoilista tuli kentän pääoperaattori vuonna 1987 44 %:n osuudella. Yhtiön liiketoiminta laajeni 1980-luvun aikana erilaisten yhteistyö- ja kehittämissopimusten kautta Euroopan kaasuntuotantomarkkinoille. Samaan aikaan Statoil perusti ensimmäiset huoltoasemaketjunsa Skandinaviassa ja hankki itselleen Esson huoltoasemat, jalostamot ja petrokemian tuotantolaitokset Ruotsissa ja Tanskassa.


title: Equinor

text: Statoil listautui Oslon ja New Yorkin pörsseihin vuonna 2001 ja tuli siten osittain yksityistetyksi Norjan valtion säilyessä kuitenkin yhtiön pääomistajana.


title: Equinor

text: Statoilin ja Norsk Hydron osien fuusioon johtanut suunnitelma julkaistiin 18. joulukuuta 2006 ja suurkäräjät hyväksyi yhtiöiden yhdistymisen kesäkuussa 2007. Perustamisen syynä oli lisääntyneen kilpailukyvyn tavoittelu suuremman yrityksen voimin kansainvälisillä markkinoilla. 1. lokakuuta 2007 perustetun uuden yhtiön nimeksi tuli StatoilHydro. Norsk Hydron historia oli alkanut vuodesta 1905, jolloin "Norsk hydro-elektrisk Kvælstofaktieselskab" perustettiin tuottamaan typpipohjaisia lannoitteita. Öljyalalle yhtiö meni 1960-luvulla, jolloin se osallistui Ekofiskin kentän öljyvarojen hyödyntämiseen. Fuusion tapahtuessa yhtiö oli mukana 13 öljy- ja kaasukentällä.


title: Equinor

text: StatoilHydron johtokunta päätti kokouksessaan 24. maaliskuuta 2009 muuttaa yhtiön nimen takaisin Statoil ASA:ksi. Asia käsiteltiin lopullisesti yhtiökokouksessa 19. toukokuuta. Yhtiö vaihtoi nimensä takaisin Statoiliksi 1. marraskuuta 2009. Nimivaihdosten arvioitiin maksaneen 260 miljoonaa kruunua.


title: El Tiempo

text: El Tiempo on kolumbialainen sanomalehti. Sen arkilevikki on 314 000 ja sunnuntailevikki 453 000 kappaletta.


title: El Tiempo

text: Alfonso Villegas Restrepo perusti El Tiempon vuonna 1911. Vuonna 1913 lehti myytiin Eduardo Santos Montejolle, jonka suvun omistuksessa se yhä on.


title: Katja Seizinger

text: Katja Seizinger (s. 10. toukokuuta 1972, Datteln, Nordrhein-Westfalen, Saksa) on saksalainen uransa lopettanut alppihiihtäjä ja olympiavoittaja. Hän on kaikkien aikojen menestynein saksalainen alppihiihtäjä.


title: Katja Seizinger

text: Seizinger voitti kolme olympiakultaa (syöksylaskussa 1994 Lillehammerissa ja 1998 Naganossa sekä alppiyhdistetyssä 1998 Naganossa) sekä kaksi pronssia (super-G:ssä 1992 Albertvillessä ja suurpujottelussa 1998 Naganossa). Hän oli ensimmäinen alppihiihtäjä, joka on voittanut syöksykultaa kahdesti.


title: Katja Seizinger

text: Maailmanmestaruuden Seizinger voitti super-G:ssä Moriokassa vuonna 1993. Tämän lisäksi hän oli hopealla syöksylaskussa 1996 Sierra Nevadassa sekä alppiyhdistetyssä ja super-G:ssä Sestrieressä 1997.


title: Katja Seizinger

text: Maailmancupin Seizinger voitti kausilla 1995–1996 ja 1997–1998. Super-G:ssä hän oli paras viidesti (1993–1996 ja 1998) ja syöksylaskussa neljästi (1992–1994 ja 1998). Kaikkiaan hän voitti 36 maailmancup-osakilpailua. Voitoista 16 hän saavutti syöksylaskussa, 16 super-G:ssä ja 4 suurpujottelussa. Vuonna 1997 hän voitti kuusi vauhtilajien maailmancup-osakilpailua peräkkäin: ennätys, johon aiemmin oli pystynyt vain Jean-Claude Killy vuonna 1967.


title: Katja Seizinger

text: 23. huhtikuuta 1999 Seizinger ilmoitti lopettavansa kilpailu-uransa.


title: Norjan kruunu

text: Norjan kruunu (, kansallinen lyhenne kr, kansainvälinen valuuttakoodi NOK) on Norjan rahayksikkö. Yksi kruunu jakautuu sataan äyriin ("øre"). Norjan kruunu esiteltiin lailliseksi maksuvälineeksi vuonna 1875, ja se oli samalla alku Skandinavian rahaliitolle, joka kesti ensimmäisen maailmansodan alkuun saakka. Norjan kruunu oli kolmanneksitoista vaihdetuin valuutta arvoltaan vuonna 2010.


title: Norjan kruunu

text: Norjan kolikoita ja seteleitä laskee liikkeelle Norjan Keskuspankki (Norges bank).


title: Norjan kruunu

text: Vuonna 1877 Norja esitteli 5, 10, 50, 100, 500 ja 1000 kruunun setelit. 1 kruunun seteli laskettiin liikkeelle vuonna 1917, 2 kruunun seteli laskettiin liikkeelle vuosina 1918–1922. 1 ja 2 kruunun setelit laskettiin liikkeelle uudestaan vuosina 1940 ja 1950. 5 kruunun seteli korvattiin kolikolla vuonna 1963. Sama tapahtui 10 kruunun kolikolle vuonna 1984


title: Norjan kruunu

text: Norjan keskuspankki on ilmoittanut korvaavansa nykyisen setelisarjan lähitulevaisuudessa. Setelisarja otetaan käyttöön vuonna 2017


title: Norjan kruunu

text: Norja luopui äyrien käytöstä käteismaksuissa 1.5.2012. Norjan pankit vaihtavat 50 äyrin kolikoita vuoteen 2022.


title: Norjan kruunu

text: Norja kruunun arvo verrattuna muihin valuuttoihin vaihtelee huomattavasti vuodesta toiseen, mikä perustuu pääasiassa muutoksiin öljyn hinnoissa ja koroissa. Vuonna 2002 Norja kruunun arvo kasvoi ennätyslukemiin Yhdysvaltain dollaria ja euroa vastaan vaihtokurssilla 1 USD = 7,36 NOK.


title: Norjan kruunu

text: Kuitenkin vuoden 2007 lopulla ja vuoden 2008 alussa USD heikentyi tasaisesti kaikkia merkittäviä valuuttoja vastaan. Norjan kruunu vahvistui samaan aikaan, minkä seurauksena Norjan kruunu oli vahvempi kuin koskaan verrattuna dollariin huhtikuussa 2008, jolloin kurssi oli 1 USD=5 NOK. Lokakuuhun 2008 mennessä USD oli vahvistunut ja oli arvoltaan noin 7 kruunua. Sen jälkeen kruunu vahvistui jälleen voimakkaasti, ja dollarin arvo oli noin 5,8 kruunua vuoden 2010 alussa. Sittemmin dollari on noussut uudelleen ja vuoden 2016 puolivälissä 1 dollari oli arvoltaan noin 8,5 kruunua.


title: Trinidad Guardian

text: Trinidad Guardian on Trinidad ja Tobagolla päivittäin julkaistava sanomalehti. Se perustettiin vuonna 1917 broadsheetinä. Marraskuusta 2002 lähtien lehteä on kuitenkin julkaistu tabloidina. Lehden pääkonttori sijaitsee Port-of-Spainissa.


title: Decamerone

text: Decamerone on italialaisen kirjailijan Giovanni Boccaccion teos, joka koostuu sadasta novellista. Boccaccio kirjoitti teoksen todennäköisesti vuosina 1350–1353. Decameronea pidetään nykyisen novellin esi-isänä. Teos on merkittävä paitsi kaunokirjallisen arvonsa vuoksi myös siksi, että se on tärkeä historiallinen dokumentti 1300-luvun elämästä. Nimi Decamerone on peräisin kreikan kielen sanoista "δέκα" (déka) eli kymmenen ja "ἡμέρα" (hēméra) eli päivä.


title: Decamerone

text: Decamerone kertoo kolmesta nuoresta miehestä ja seitsemästä nuoresta naisesta, jotka lähtevät Firenzestä maaseudulle Fiesoleen mustaa surmaa pakoon. He viipyvät maalla kaksi viikkoa, ja viihdyttääkseen toisiaan he ryhtyvät kertomaan tarinoita. Jokainen kertoo päivittäin yhden tarinan, jotka on löysästi ryhmitelty teemoittain päivien mukaan. Kaksi päivää kustakin viikosta on varattu muihin tarkoituksiin: yksi työpäivä ja yksi pyhäpäivä. Näin ollen ryhmä kertoo yhteensä sata tarinaa.


title: Decamerone

text: Kukin kymmenestä kirjan henkilöhahmosta valitaan vuorollaan päivän kuninkaaksi tai kuningattareksi. Hän saa määrätä tarinoiden aihepiirin. Ainoastaan Dioneo, joka kertoo yleensä päivän viimeisen tarinan, vapautetaan velvoitteesta: hänen tarinoidensa aihe saa olla mikä tahansa. Decamerone sisältää lisäksi päivien tapahtumista lyhyet kuvaukset, jotka toimivat kehyksinä tarinankerronnalle.


title: Decamerone

text: Useat taidemaalarit ovat hyödyntäneet Decameronen tarinoita maalauksissaan. Kuuluisimpia Decameronen kuvittajia on italialainen Sandro Botticelli. Myös muun muassa brittiläinen John William Waterhouse, saksalainen Franz Xaver Winterhalter ja englantilainen Dante Gabriel Rossetti ovat maalanneet Decameroneen pohjautuvia teoksia.


title: Decamerone

text: Ohjaaja Pier Paolo Pasolini teki vuonna 1970 elokuvan Il Decameron, joka perustui joihinkin kirjan tarinoista. Decameronen uusin elokuvaversio on David Lelandin ohjaama Virgin Territory, joka tuli elokuvateattereihin joulukuussa 2007.


title: Stella (yhtye)

text: Stella oli joensuulainen viisijäseninen yhtye. Yhtye perustettiin vuonna 2002. Se solmi levytyssopimuksen 13. huhtikuuta 2003 silloisen Sony Musicin kanssa. Stella siirtyi debyyttialbuminsa jälkeen Elements Musicille.


title: Stella (yhtye)

text: Katri Ylander lauloi menestyksekkäästi Idolsin semifinaaleissa Stellan kappaleen "Piste.", minkä vuoksi kyseinen kappale julkaistiin uudestaan singlenä. Kappale nousi digitaalisten myyntilistojen kärkeen ja puskaradio alkoi levittää tietoa toukokuussa 2004 ilmestyneestä "Kuuntelija"-albumista, joka nousi lopulta myös Suomen virallisen midprice-listan toiselle sijalle helmikuussa 2006.


title: Stella (yhtye)

text: Stellan toinen albumi "Pelkääjän paikalla" julkaistiin maaliskuussa 2006 ja se nousi heti ilmestyttyään albumilistan viidenneksi. Albumilta julkaistiin neljä singleä, joista etenkin ”Totuuden henki” ja ”Lumottu” soivat paljon radioissa. ”Totuuden henki” nousi myös singlelistan kymmenenneksi.


title: Stella (yhtye)

text: Yhtyeen kolmas levy "Löytäjä saa pitää" ilmestyi 24. huhtikuuta 2008. Levy nousi ilmestymisviikollaan Suomen virallisen listan toiselle sijalle. Albumin ensimmäinen single ”Korkokengät” nousi parhaimmillaan single- ja latauslistan 11:nneksi.


title: Stella (yhtye)

text: Stellan neljäs albumi "Jokin on muuttumassa" julkaistiin yhtyeen uuden levy-yhtiön Universal Musicin kautta toukokuussa 2011.


title: Stella (yhtye)

text: Yhtye ilmoitti 14. helmikuuta 2013 lopettavansa toimintansa kuluvan vuoden kesällä. Yhtye julkaisi toukokuussa kokoelman "Siinä kaikki", joka sisältää viisi uutta kappaletta. Stella soitti viimeisen keikkansa 7. syyskuuta Joensuun "Kerubi"-ravintolassa.


title: Stella (yhtye)

text: Yhtyeen laulaja Marja Tahvanainen kuoli 29. toukokuuta 2018 äkilliseen sairauskohtaukseen.


title: Neckar

text: Neckar on 367 kilometrin pituinen Reinin sivujoki Saksassa. Se alkaa Schwarzwaldin vuoristosta ja yhtyy Reiniin Mannheimin kohdalla. Muita joen varren kaupunkeja ovat esimerkiksi Tübingen, Stuttgart ja Heidelberg. Jokilaakso on viinintuotantoaluetta.


title: Solow’n kasvumalli

text: Solow'n kasvumalli on taloustieteellinen malli taloudelliselle kasvulle. Se on yleisnimitys eksogeenisen kasvun malleille, joilla pyritään kuvaamaan pitkän aikavälin taloudellista kasvua. Mallia ovat kehittäneet useat taloustieteilijät, mutta merkittävimmän työn teki luultavasti Robert Solow, josta hänet palkittiin taloustieteen Nobelin palkinnolla.


title: Solow’n kasvumalli

text: Solow päätteli, että talouden kasvu perustuu pääoman kasvuun sekä työvoiman kasvuun toisin sanoen kansantalouden tuotantofunktio voidaan kirjoittaa muotoon formula_1. Tämä ei kuitenkaan ollut tarpeeksi pätevä teoria selittämään talouden kasvua, joten Solow lisäsi yhtälöön myös teknisen kehittymisen (ns. Solowin jäännöstermi) eli formula_2.


title: Solow’n kasvumalli

text: Solowin kasvumallin toinen ydinidea ja samalla keskeinen ongelma on se, että tekninen kehitys (A) on eksogeeninen muuttuja ja se siirtyy kokonaisuutena talouskasvuun. Pääoman ja työn kasvu puolestaan vaikuttavat talouskasvuun ainoastaan näiden tulo-osuuksien suhteessa.


title: Solow’n kasvumalli

text: K = pääoma (saksan sanasta Kapital), L = työvoima (englannin sanasta labour), A = tekninen kehitys


title: Solow’n kasvumalli

text: Solowin mallin eli Solowin-Swanin mallin kehittivät toisistaan riippumatta Robert Solow ja Trevor Swan vuonna 1956.


title: Solow’n kasvumalli

text: Perusmallissa oletetaan Cobb–Douglas-tuotantofunktio.


title: Solow’n kasvumalli

text: missä formula_4 on aika, formula_5 on tuotannon joustavuus ja samalla myös pääomien suhde tuloihin ja formula_6 on kokonaistuotanto. formula_7 on työn tuottavuutta lisäävä tietämys tai teknologia (labour-Augmenting technology), joten formula_8 on efektiivinen työpanos. Pääoma, työvoima ja tietämys ovat täydessä käytössä ja alkukarvot formula_9, formula_10, and formula_11 on annettu. Työvoiman ja teknisen kehityksen kasvunopeudet ovat ulkosyntyisiä, formula_12 ja formula_13, vastaavasti:


title: Solow’n kasvumalli

text: Efektiivinen työpanos formula_16 kasvaa siis nopeudella formula_17. Pääoma kuitenkin kuluu ja vanhenee vakionopeudella formula_18. Tuotannosta vain osa (formula_19, missä formula_20) kulutetaan, loppuosa formula_21 säästetään ja investoidaan:


title: Solow’n kasvumalli

text: missä formula_23 on vakioinen säästöaste ja formula_24 tarkoittaa pääoman derivaattaa formula_25 ajan suhteen.


title: Solow’n kasvumalli

text: Koska tuotantofunktiolle formula_26 ei yleensä oleteta lainkaan skaalaetua, se voidaan kirjoittaa suhteessa efektiiviseen työpanokseen:


title: Solow’n kasvumalli

text: Mallin tärkein suure on pääomaintensiteetti formula_28, pääoman suhde efektiiviseen työpanokseen. Malli kertoo sen kehittyvän ajan myötä seuraavasti:


title: Solow’n kasvumalli

text:
Ensimmäinen termi formula_30 on investointi efektiivistä työpanosta kohden. Toinen termi formula_31 on "tasapainoinvestointi" (efektiivistä työpanosta kohden), joka riittää pitämään pääomaintensiteetin formula_28 vakiona.
Yhtälöstä seuraa, että pääomaintensiteetti formula_33 suppenee tasapainoarvoon formula_34, joka määrittyy yhtälöstä formula_35 (eli formula_36):


title: Solow’n kasvumalli

text: Tällöin sekä pääoma formula_38 että efektiivinen työpanos formula_8 kasvavat vauhdilla formula_40. Koska malli olettaa, että skaalaedut ovat nollassa, myös tuotanto formula_41 kasvaa tuolla vauhdilla.


title: Solow’n kasvumalli

text: Solowin–Swanin malli siis ennustaa, että talous supenee tasaisen kasvun tasapainoon riippumatta alkutilastaan. Tämä kasvunopeus on siis formula_40 ja kasvu työntekijää kohden on formula_13, täysin teknisen kehityksen määräämä.Pitkän aikavälin kasvunopeus formula_40 määräytyy siis eksogeenisesti, mallin ulkopuolella. Tällaiset kasvumallit ennustavat yleensä kiinniottajan etua / konvergenssia: kohti tasapainokasvunopeutta.


title: Solow’n kasvumalli

text: Esimerkiksi Singaporella oli 40 %:n säästöaste vuosina 1960-1996 ja sen BKT kasvoi 5-6 % vuodessa. Keniassa säästöaste oli 15 % ja talouskasvu vain 1 %. Hyvin pitkällä aikavälillä kuitenkin tekninen kehitys tulee tärkeämmäksi kuin pääomien kertyminen.


title: Solow’n kasvumalli

text:
N. Gregory Mankiw, David Romer ja David Weil testasivat Solowin-Swanin mallia empiirisellä datalla ja totesivat, että datan selittää paremmin malli, johon lisätään inhimillinen pääoma. Myös siinä on Cobb–Douglas-tyyppinen tuotantofunktio:
missä formula_47 on inhimillinen pääoma, joka kuluu samalla vauhdilla formula_18 kuin fyysinenkin pääoma.


title: Edgar Meyer

text: Edgar Meyer (s. 24. marraskuuta 1960 Tulsa, Oklahoma) on yhdysvaltalainen kontrabasisti. Hänen tyylilajejaan ovat bluegrass, newgrass, jazz ja klassinen musiikki.


title: Edgar Meyer

text: Meyer syntyi Oklahoman Tulsassa, mutta muutti nelivuotiaana perheensä mukana Tennesseen Oak Ridgeen. Hän oppi bassonsoiton isältään Edgar Meyer seniorilta. Lisäksi hän on opiskellut Indianan yliopistossa Stuart Sankeyn johdolla. Vuonna 1981 hän voitti Zimmermann-Mingus-bassokilpailun.


title: Edgar Meyer

text: Meyer on kuuluisa virtuoottisesta soittimen hallinnastaan. Hän on esimerkiksi levyttänyt kontrabassolla Bachin soolosellosarjat. Lisäksi Meyer on säveltänyt viulukonserton, kaksi bassokonserttoa sekä yhden kaksoiskonserton kontrabassolle ja sellolle. Hänen ekleettinen tyylinsä on eräänlainen bluegrassin ja klassisen musiikin synteesi: hänen levyillään soittaakin omien alojensa huippuja, esimerkkinä Joshua Bell, Yo-Yo Ma, Béla Fleck, Sam Bush, James Taylor, Jerry Douglas, Mike Marshall sekä Mark O'Connor.


title: Edgar Meyer

text: Edgar Meyer soittaa pääsääntöisesti italialaisella Gabrielli-bassolla vuodelta 1769.


Edgar Meyer


title: Donna Weinbrecht

text: Donna Weinbrecht (s. 23. huhtikuuta 1965 Hoboken, New Jersey) on yhdysvaltalainen freestylehiihtäjä ja olympiavoittaja. Weinbrecht voitti kumparelaskun olympiakultaa lajin oltua ensi kertaa olympiaohjelmassa Albertvillessa 1992. Lillehammerissa 1994 Weinbrecht oli seitsemäs ja Naganossa 1998 neljäs. Maailmanmestaruuden hän voitti 1991 ja MM-hopeaa 1989 ja 1997. Weinbrecht voitti kaikkiaan 46 maailmancup-osakilpailua.